7 Punca Buah Zakar Lelaki Selalu Rasa Gatal

Buah zakar gatal bukanlah satu keadaan yang asing bagi lelaki.

Ia merupakan kawasan yang mudah berpeluh hanya selepas anda berjalan untuk
beberapa minit di bawah cahaya matahari terik
.

Malah, bagi mereka yang tidak mandi secara kerap, masalah ini kerap berlaku sehinggalah mereka selesai membersihkan diri.

Situasi yang telah penulis nyatakan di atas bukanlah satu-satunya keadaan yang boleh membuatkan buah zakar seseorang gatal.

Artikel ini akan menyenaraikan keadaan kesihatan lain yang boleh menyebabkan ‘telur’ anda terasa gatal.

Teruskan membaca untuk mengetahuinya dengan lebih lanjut.

#1 Iritasi pada buah zakar

Kulit kering pada kawasan kemaluan merupakan punca lazim yang menyebabkan telur anda gatal.

Situasi ini boleh berlaku lebih-lebih lagi jika anda berjalan di kawasan yang panas kering.

Jika anda bersenam untuk satu tempoh masa yang lama juga boleh menyebabkan kulit anda mengalami iritasi.

Lebih teruk jika ia kering dan bergesel sehingga boleh menyebabkan luka dan pendarahan.

Antara
tanda kulit buah zakar anda mengalami iritasi
 adalah seperti berikut:

Kulit kemerahan dan muncul ruam pada kulit.

Terdapat luka pada kulit buah zakar.

Kulit terasa pelik apabila disentuh.

#2 Jangkitan kulat pada buah zakar anda

Kebanyakan jangkitan kulat tidak boleh dilihat dengan mata kasar. Apabila ia hidup dalam satu koloni yang besar, ia lebih mudah untuk dikesan dengan mata kasar.

Jika anda tidak menjaga kebersihan kemaluan dengan betul atau
mengadakan hubungan seks tanpa perlindungan
, ia meningkatkan risiko untuk anda mendapat jangkitan kulat.

Antara jangkitan kulat yang lazim dialami pada buah zakar adalah kulat Candida.

Lazimnya, kulat ini mendiami kulit dan usus manusia. Namun, jika jumlahnya meningkat secara mendadak, ia boleh menyebabkan simptom gatal.

Keadaan ini mudah berlaku pada kawasan buah zakar.

Antara simptom lain yang boleh dialami penghidap adalah:

Sakit ketika kencing

Rasa terbakar pada penis dan kantung telur

Kantung telur bengkak

Kulit buah zakar menjadi merah

Bau tidak normal

Kering dan kulit kelihatan pecah

#3 Jangkitan herpes pada kemaluan

Herpes adalah jangkitan virus yang boleh tersebar melalui seks atau kontak fizikal dengan kulit yang dijangkiti.

Jika
jangkitan berlaku pada buah zakar
, ia boleh menyebabkan kegatalan.

Antara simptom lain yang boleh dialami adalah:

Sakit semasa kencing

Rasa terbakar atau gatal pada testikel dan penis

Berasa letih

Gelembung kulit pada kawasan kemaluan yang boleh pecah sehingga menyebabkan pembentukan luka terbuka

#4 Gonorrhea, punca testis membengkak

Gonorrhea adalah jangkitan kelamin yang berpunca daripada bakteria.

Ia bukan sahaja boleh menjangkiti kawasan kemaluan, ia juga boleh dimanifestasikan pada mulut, tekak dan rektum.

Mereka yang sering
melakukan hubungan seks tanpa perlindungan
 lebih berisiko untuk dijangkiti oleh bakteria ini.

Antara simptom yang lazim dialami adalah:

Sakit ketika kencing

Keluar cecair hijau, kuning atau putih daripada zakar

Sakit buah zakar, lazimnya sebelah pada satu masa

#5 Ketuat kemaluan boleh sebabkan buah zakar gatal

Ketuat pada bahagian kemaluan boleh disebabkan oleh virus papilloma (HPV).

Mungkin anda tidak sedar anda dijangkiti memandangkan kebanyakan individu tidak menunjukkan simptom atau ketuat yang dialami tersangatlah kecil.

Seperti kebanyakan ketuat pada tubuh badan,
ketuat pada kemaluan kelihatan kecil
, berlainan warna dengan kulit dan boleh jadi gatal.

Ia boleh tumbuh di sekeliling batang penis atau pada buah zakar.

Jika anda menghidap masalah ketuat pada kemaluan, anda boleh mengalami kebengkakan atau pendarahan ketika melakukan hubungan seks.

#6 Jangkitan Chlamydia, gatal setara dengan Gonorrhea

Chlamydia merupakan bakteria yang menyebabkan jangkitan kelamin. Ia adalah antara bakteria yang lazim menjangkiti kemaluan akibat seks tanpa perlindungan.

Ia boleh tersebar walaupun anda tidak mengalami ejakulasi semasa seks.

Selain kemaluan, seks oral dan anal juga boleh
meningkatkan risiko jangkitan Chlamydia
.

Sama seperti Gonorrhea, kebiasaannya bakteria ini boleh menyebabkan sebelah buah zakar sakit dan bengkak.

Simptom lain yang boleh dialami adalah seperti berikut:

Keluar cecair hijau, kuning atau putih daripada penis

Sakit ketika kencing

Sakit, pendarahan atau keluar cecair daripada anus

#7 Kutu kemaluan, punca ‘telur’ gatal

Kutu kemaluan adalah spesies kutu yang mendiami kawasan rambut kasar seperti yang terdapat pada kemaluan manusia.

Seperti kutu yang lain,
 ia menghisap darah
 dan tidak mempunyai keupayaan untuk melompat berpindah tempat.

Kaedah penyebaran adalah kontak dengan mereka yang dijangkiti dengan kutu tersebut.

Punca gatal adalah berikutan kutu menghisap darah pada kawasan bulu kemaluan anda.

Konklusi

Terdapat banyak sebab mengapa buah zakar gatal.

Kebanyakan daripadanya berlaku akibat jangkitan bakteria dan virus. Jika tidak dirawat, ia boleh menyebabkan masalah yang lebih besar.

Sekiranya anda mempunyai persoalan atau mengalami apa-apa simptom berkaitan dengannya, rujuk doktor perubatan untuk khidmat pemeriksaan kesihatan.


Breast Pump Manual VS Elektrik, Mana Lebih Bagus? Ini Panduan Buat Ibu, Tak Usah Pening!

Dengan pelbagai pilihan ditawarkan di pasaran, bagaimanakah untuk mengetahui
breast pump
 terbaik buat ibu? Adakah pam susu manual atau
breast pump
elektrik terbaik?

Dalam perkongsian artikel ini ada panduan memilih pam susu yang bersesuaian untuk bakal-bakal ibu di luar sana. Semoga bermanfaat!

Untuk mendapatkan lebih banyak info tentang Keibubapaan, sila dapatkannya
di sini.

Keperluan mendapatkan pam susu

Buat
bakal ibu
 yang bercadang untuk melakukan
penyusuan eksklusif
 dan menggunakan pam susu (
breast pump
) pada masa-masa tertentu, anda perlu melakukan kajian pam bersesuaian semasa hamil.

Antara perkara yang perlu dinilai dalam membuat pilihan
breast pump
terbaik adalah untuk memikirkan kekerapan penggunaan alat ini.

Fikirkan tentang:

Berapa kerap penjaga lain perlu membantu menyusukan bayi

Sama ada anda akan
kembali bekerja
 sambil meneruskan penyusuan

Berapa lama anda merancang untuk menyusu

Tidak kiralah yang mana satu pam susu pilihan – elektrik atau manual – pastikan anda menggunakannya mengikut arahan pengilang mengenai cara penggunaan dan membersihkan pam.

Jangan lupa untuk sentiasa
mencuci tangan
 sebelum mengepam dan sebelum mengendalikan susu yang akan disimpan.

Baca juga:

Memilih
breast pump
 terbaik untuk ibu

Anda mungkin perlu mendapatkan pam susu kerana akan kembali bekerja dan masih
menyusukan bayi
, anak belum
bercerai susu
 sepenuhnya atau si kecil masih berada di hospital atas perkara yang tidak dapat dielakkan.

Tidak kira apa pun sebabnya, Hello Doktor akan cuba memberikan maklumat berguna yang dapat membantu anda dalam menentukan pam susu bersesuaian.

Terdapat tiga jenis pam susu:

Pam manual

Pam elektrik

Pam berkuasa bateri

Setiap jenis pam memenuhi keperluan berbeza untuk
ibu menyusu
 dan mungkin digunakan dalam situasi berlainan.

Ini perkara yang perlu anda fahami mengenai jenis pam di pasaran:

Pam susu manual, sebagai
breast pump
 terbaik?

Pam manual atau pam tangan, adalah
 breast pump
 yang dikendalikan dengan ‘memicit’ pemegang menggunakan tangan. Tekanan yang diciptakan setiap kali memicit adalah cara susu diekstrak (diperah).

Pam manual ini menjadi pilihan kebanyakan ibu kerana ia mudah digunakan dan tidak perlu bergantung kepada bateri atau elektrik untuk berfungsi. Harganya juga agak murah untuk dimiliki.

Jadi, amat disyorkan untuk membawa pam manual ke tempat kerja atau
semasa bercuti.
 Ia boleh menjadi ‘penyelamat’ terutamanya jika pam elektrik tidak berfungsi.

Kelemahan pam jenis ini adalah ia hanya mengepam
sebelah payudara
 dalam satu masa, ia tidak sekuat pam elektrik dan tangan boleh menjadi lenguh jika perlu mengepam dengan kerap.

Pam jenis ini amat sesuai untuk pemisahan sementara, bukan untuk mengekalkan atau menambah
bekalan susu
 khususnya bagi ibu yang perlu bekerja.

Breast pump
 elektrik terbaik

Pam elektrik biasanya menjadi pilihan kebanyakan ibu bekerja dan mereka yang perlu mengepam
susu untuk si kecil
 secara tetap. Jenis pam ini biasanya mesra bajet dan juga mudah alih.

Kebanyakan pam elektrik menawarkan pilihan dari segi kekuatan sedutan dan mempunyai mod yang berbeza. Ia biasanya bermula dengan mod
letdown
 (atau mod urutan) – lebih pantas dan ringan.

Selepas beberapa minit, pam akan bertukar kepada mod pengekstrakan – yang lebih perlahan dan
steadier
(mantap).

Pam susu bateri

Pam jenis ini menggunakan bateri untuk menggerakkan motor kecil yang mengendalikan pam. Pam ini biasanya lebih kecil dan ringan berbanding pam elektrik.

Walau bagaimanapun, jenis pam ini biasanya tidak sekuat pam elektrik. Ia juga tidak menawarkan banyak pilihan untuk kekuatan sedutan dan pembolehubah lain seperti yang dilakukan pam elektrik.

Pam susu kendalian bateri ini merupakan
breast pump
 terbaik jika tempat yang anda pergi tidak mempunyai punca bekalan elektrik seperti di dalam kereta atau di atas
kapal terbang
.

Penggunaan pam bateri mudah alih ini amat sesuai untuk
mengepam susu
 sekali-sekala.

Pam susu manual atau
breast pump
 elektrik terbaik?

Jadi yang manakah
breast pump
 terbaik,
manual atau elektrik
?

Sesetengah ibu lebih suka pam manual kerana ia lebih murah, senyap dan mudah alih, jadi boleh digunakan jika anda berada di tempat kerja atau semasa keluar.

Ada juga ibu menyusu lebih sukakan keselesaan dan kelajuan pam elektrik, kerana anda tidak perlu bekerja keras ketika menggunakannya.

Tidak dinafikan sesetengah ibu mungkin tidak menyukai pam elektrik kerana kelajuan mengepamnya. Tetapi biasanya kelajuannya boleh diubah mengikut kesesuaian – bermula dengan sedutan lembut dan kemudiannya ditingkatkan.

Pam elektrik juga didatangkan dengan pilihan sebagai pam payudara berganda – bermakna anda dapat mengepam susu daripada
kedua-dua belah payudara
 sekali gus dan menjimatkan masa.

Breast pump
 terbaik mengikut keperluan

Setiap
ibu menyusukan bayi
 akan mempunyai keperluan mengepam yang berbeza sepanjang perjalanan penyusuan mereka.

Anda pastinya menginginkan pam yang dapat memenuhi keperluan tersebut, bajet dan selesa untuk digunakan.

Bagi menentukan pam susu yang terbaik dan sesuai adalah bergantung kepada kekerapan jangkaan untuk mengepam.

Jika masih tidak dapat membuat keputusan, berundinglah dengan pakar laktasi untuk mendapatkan lebih kepastian. Anda juga boleh mendapatkan perkongsian
pengalaman dengan ibu-ibu
 lain mengenai pam susu pilihan mereka.


Selalu Letih Masa Puasa? Nah, Ini 10 Makanan Penambah Tenaga Patut Dimakan Ketika Sahur

Keletihan dan kelesuan antara perkara biasa untuk dialami kebanyakan individu. Tetapi ada makanan penambah tenaga badan yang boleh membekalkan tenaga yang diperlukan. Ingin tahu?

10 jenis makanan penambah tenaga badan

 Kekurangan tenaga boleh mendatangkan kesan dalam kesibukan menjalani kehidupan seharian dan menjadikan anda kurang produktif.

Pemakanan memainkan peranan penting dalam mengekalkan kecergasan harian dan artikel ini akan membantu mengenal pasti antara makanan penambah tenaga badan yang boleh diambil dalam diet pemakanan anda.

#1. Pisang

Pisang mungkin merupakan antara makanan terbaik untuk membekalkan tenaga
.

Merupakan makanan yang mudah dibawa, ia kaya dengan sumber karbohidrat, potasium, serat dan
vitamin untuk tenaga
 dalam tubuh dan menggalakkan fungsi otot secara berterusan.

#2. Oat

Sejenis makanan karbohidrat kompleks; penuh serat dan nutrien, kaya dengan vitamin dan mineral yang membantu proses pengeluaran tenaga.

Ia dicerna dengan perlahan dan membekalkan tenaga dengan perlahan-lahan. Mengandungi beta-glucan, sejenis serat larut yang membentuk gel tebal apabila bergabung dengan air.

#3. Ikan berlemak

Ikan berlemak seperti salmon atau tuna adalah sumber protein, asid lemak dan
vitamin B
 yang baik, menjadikannya makanan hebat untuk dimasukkan ke dalam diet anda.

Kandungan asid lemak omega-3 dapat membantu mengurangkan kemurungan dan meningkatkan emosi.

Lemak sihat yang terdapat dalam salmon adalah baik untuk jantung; menurunkan tekanan darah dan menghindari kolesterol buruk.

#4. Makanan penambah tenaga badan: telur

Kandungan kalori sebiji telur hanyalah 70 kalori, tetapi hanya mempunyai 6 gram protein
. Ia mempunyai lebih banyak nutrien bagi setiap kalori berbanding kebanyakan makanan lain, yang membantu mengatasi kelaparan.

#5. Ayam

Isi ayam tanpa kulit adalah sumber protein yang sangat sihat.
 Ia mengandungi kurang lemak tepu yang tidak sihat seperti daging lain; lembu dan kambing. Mengambil sekeping ayam panggang bersama sayuran kukus pada waktu makan tengah hari memberikan ada rasa kenyang sehingga waktu makan malam.

#6. Ubi keledek

Selain memiliki rasa yang enak,
ubi keledek kaya dengan sumber tenaga berkhasiat.
 Kandungan serat dan karbohidrat kompleks yang menjadikannya ia sumber tenaga yang dicerna pada kadar yang perlahan.

Ia juga merupakan sumber tenaga yang membantu dalam fungsi pemecahan nutrien untuk menghasilkan tenaga.

#7. Kopi

Merupakan antara pilihan ramai individu sebagai punca tenaga kafein pagi.
Kopi sangat berkesan dalam meningkatkan tenaga dan membuatkan anda lebih fokus
.

Tetapi pastikan anda mengambilnya dalam kadar yang sederhana. Pengambilan kafein secara berlebihan boleh membuatkan kegelisahan dan mengganggu tidur.

#8. Air

Kekurangan air menyebabkan dehidrasi yang mengakibatkan kelesuan dan keletihan. Air amat penting dalam kehidupan. Ia mewakili 60% berat tubuh dan melibatkan terlibat dalam pelbagai fungsi dalam tubuh termasuk penghasilan tenaga.

Jika anda rajin bersenam, pastikan anda
meminum air yang secukupnya untuk menjadikan anda kekal bertenaga
.

#9. Makanan penambah tenaga badan: coklat gelap

Jika anda
teringin untuk memakan sesuatu yang manis, coklat merupakan pilihan yang terbaik
. Ia rendah kandungan gula berbanding gula-gula atau coklat susu. Ia terbukti dapat meningkatkan emosi dan fungsi otak.

Antioksidan dalam koko membantu melindungi sel, merendahkan
tekanan darah
 dan memperbaiki tekanan darah. Ia dalam menjadikan anda lebih bertenaga dan sihat.

Coklat gelap mempunyai kandungan lemak, jadi semak label dan pastikan jumlah yang kandungannya adalah rendah.

#10. Mentega kacang

Walaupun ia merupakan makanan berkalori tinggi, ia sebenarnya membantu dalam memberikan rangsangan tenaga yang hebat. Lemak,
protein
, dan serat sihat membantu mencegah kelaparan dan mengekalkan tahap gula dalam darah.

Kesimpulannya

Di atas merupakan antara makanan yang dapat membantu mempertingkatkan tenaga anda. Sebenarnya terdapat pelbagai lagi jenis makanan yang mempunyai kandungan karbohidrat, serat dan vitamin yang dapat menjana tenaga dan boleh diambil sebagai tambahan dalam diet pemakanan harian anda.

Sentiasa semak dan nilai apa yang anda ambil dalam pemakanan anda untuk memastikan anda kekal bertenaga di samping memberikan pelbagai manfaat kesihatan yang lain.

Jika keliru, dapatkan rundingan daripada pakar pemakanan bertauliah, okay?


Mengapa Ibu Tiri Sering Dibenci Oleh Anak?

Sudah menjadi lumrah, seorang anak sudah pasti tidak mudah untuk menerima atau menyukai kehadiran seorang ibu tiri dalam kehidupan walaupun mereka tidak melakukan apa-apa kesalahan. Menurut kajian terbaharu, konflik ini mungkin berlaku disebabkan oleh beberapa sebab yang tertentu. Ikuti artikel ini untuk mengetahui punca ibu tiri sering dibenci oleh anak.

Punca-punca ibu tiri sering dibenci

#1. Kepercayaan

Kebanyakan anak-kanak mempercayai bahawa menyayangi ibu tiri bermakna mengkhianati ibu kandung mereka. Selain itu, kasih sayang yang ditunjukkan oleh ibu tiri juga hanya akan mengelirukan mereka. Disebabkan itu, mereka agak sukar untuk menerima dan mempercayainya. Hanya ibu kandung yang mampu untuk menggalakkan anak mereka membuka hati dan memberi peluang kepada ibu tiri.

#2.

Kesetiaan

Kebanyakan kanak-kanak menganggap ibu mereka sebagai tunjang kepada keluarga. Oleh itu, apa yang dilakukan oleh ibu kandung mereka akan menjadi satu standard yang perlu diikuti. Jika ibu tiri cuba untuk melakukan apa-apa perubahan, anak akan membantah dan tidak mahu menerimanya. Pendek kata, kanak-kanak hanya cenderung untuk mengikuti ibu kandung mereka lalu mula menunjukkan perasaan benci kepada ibu tiri.

#3. Cemburu

Menurut pakar psikologi iaitu Mavis Hetheringtin, remaja atau kanak-kanak perempuan sememangnya sangat mudah berasa cemburu berbanding lelaki. Ini disebabkan oleh mereka lebih rapat dengan bapa mereka. Selepas ibu bapa bercerai, ibu tiri akan dilihat sebagai satu halangan untuk mereka menjadi rapat dengan bapa mereka.

#4. Ibu bapa permisif

Kajian menunjukkan bahawa gaya keibubapaan autoritatif yang mempunyai tahap pengawalan tinggi, akan memberi kesan yang terbaik kepada anak. Selepas penceraian, ibu bapa permisif akan mengalami kesukaran. Ini kerana ibu tunggal akan mudah tertekan dengan pelbagai tugas yang perlu dilakukan seorang diri.

Sementara itu, si bapa pula akan mengalami rasa serba salah kerana telah melibatkan anak mereka melalui fasa penceraian dan cenderung takut anak akan membenci mereka. Disebabkan itu, mereka sangat sukar untuk menolak sebarang permintaan anak. Kehadiran ibu tiri yang kononnya cuba untuk memperbetulkan keadaan, hanya akan membuat anak berasa mereka tidak dilayan dengan baik dan akan memberontak.

Bagi menyelesaikan masalah ini, ibu tiri sepatutnya menjadikan anak tiri mereka sebagai ‘kawan’ sebelum berkahwin dan jangan sesekali cuba untuk mengubah hidup peribadi anak. Kadangkala, ibu tiri perlu memberi mereka masa bersendirian bersama bapa kandung mereka. Ini akan membantu anak memahami bahawa kehadiran ibu tiri mereka bukannya hendak merampas bapa kesayangan mereka.

Hello Health Group
 tidak menyediakan nasihat perubatan, diagnosis, atau rawatan.

Baca juga:

5 Teknik Asuhan Ibu Bapa Yang Mengejutkan Namun Berkesan

Ibu Bapa Tegas: Apakah Kelebihannya?

Fahami Jenis Ibu Bapa Autokrasi


Tip Penjagaan Luka: Pemilihan Makanan

Pelbagai aspek boleh menjadi penyebab kepada luka yang lambat sembuh. Antaranya; faktor usia, jangkitan, trauma berulang, keadaan kesihatan serta soal pemakanan. Mengapa pemakanan boleh menjadi punca kepada luka yang lambat sembuh? Bagaimana untuk memilih makanan terbaik yang dapat membantu penjagaan dan mempercepatkan proses penyembuhan luka? Ikuti artikel ini untuk mengetahui tip penjagaan luka dari aspek pemilihan makanan.

Pemilihan makanan untuk tip penjagaan luka

Makanan harus dielakkan

 Rempah

Rempah tertentu seperti halia dan kunyit merupakan bahan penambah perisa semula jadi yang bukan sahaja menyedapkan tetapi turut berperanan memberikan manfaat kesihatan seperti mengurangkan risiko mengalami darah beku. Tetapi, pengambilan rempah ini dalam kuantiti yang banyak sebenarnya menghalang badan anda dari menghasilkan darah beku. Ini kerana darah beku adalah penting dalam proses penyembuhan luka. Oleh itu, anda disarankan mengambil atau menggunakan rempah ini dalam kuantiti yang sederhana.

 Susu skim

Susu adalah baik untuk kesihatan. Namun, susu skim, iaitu susu tanpa lemak, boleh menjejaskan pengeluaran insulin dan tindak balas keradangan semula jadi badan. Keradangan atau inflamasi adalah tindak balas pertama badan terhadap sebarang kecederaan atau luka. Ia berfungsi untuk menghentikan pendarahan dan membantu menghasilkan darah beku. Tetapi, jika sistem semula jadi badan terjejas, ia boleh menjurus kepada keadaan keradangan kronik yang mewujudkan beberapa kesan negatif, terdedah kepada jangkitan bakteria dan menjejaskan fungsi imun badan.

 Gula

Mengambil gula dalam jumlah yang tinggi juga adalah tidak baik untuk proses penyembuhan luka. Gula menjejaskan tahap kolagen dalam kulit dan kolagen merupakan antara komponen penting dalam proses penyembuhan luka. Ini kerana kolagen merupakan bahan kimia yang memberikan kulit anda kekuatan ketegangan, tanpanya kulit akan terdedah kepada kecederaan.

Makanan harus diambil

 Kekacang

Kacang tanah, kacang gajus dan badam merupakan antara jenis kekacang yang tinggi kandungan protein. Makanan seperti ini baik untuk diambil sepanjang hari baik membantu meningkatkan proses penyembuhan luka. Malahan, pemilihan makanan seperti ini sebagai snek pastinya lebih baik daripada memakan kerepek kentang atau sebarang makanan ringan lain.

 Telur

Merupakan sumber protein yang sangat baik yang boleh dicampurkan dengan pelbagai jenis hidangan lain, seperti salad dan pasta. Ia menawarkan cara paling mudah dan berkesan untuk menghasilkan makanan tinggi protein dalam hidangan makanan anda untuk membantu penyembuhan luka.

 Susu

Meminum susu pasti satu cara mudah untuk menguatkan badan anda. Jika anda mempunyai alahan kepada laktosa atau mungkin tidak menyukai susu lembu, anda boleh memilih untuk produk tinggi protein yang lain seperti susu soya, susu badan, susu kelapa.

 Ayam

Ayam merupakan hidangan daging sihat dalam kumpulan protein. Ia boleh dipelbagaikan mengikut selera anda, sama ada dibuat stew, sup atau sebarang cara yang anda sukai. Pastikan anda memilih bahagian dada ayam, kerana tidak mengandungi banyak lemak.

Anda  mungkin berminat untuk membaca artikel:

Luka Lambat Sembuh: Mengapa ia Terjadi?

Luka Rasa Gatal Jika Hampir Sembuh, Mengapa?

Luka Terbuka: Bagaimana Untuk Merawatnya?


Apa yang Patut Dilakukan Jika Nafas Berbau?

Terdapat beberapa perkara yang menyebabkan nafas berbau. Mempunyai nafas berbau membuatkan kita berasa kurang yakin. Berikut adalah beberapa tips mudah yang boleh gunakan untuk memperbaik nafas anda.

Kerap menggosok dan flos gigi

Plak dan bakteria di dalam mulut anda adalah punca utama yang menyebabkan nafas berbau. Sebahagian besar daripada kita menggosok gigi dua kali sehari, selepas bangun daripada tidur dan sebelum tidur. Walau bagaimanapun, jika anda bimbang tentang nafas anda, berus gigi anda lebih kerap. Sebagai contoh selepas makan makanan yang berbau kuat seperti keju biru, bawang putih, bawang merah atau ikan. Selain itu, anda juga perlu flos gigi anda sekurang-kurangnya sekali sehari. Kerana ada tempat di dalam mulut yang berus gigi yang tidak boleh mencapainya, menggunakan flos membantu mengeluarkan makanan yang terperangkap di antara gigi.

Gunakan pencuci mulut

Selain memberi anda nafas yang segar, pencuci mulut yang baik melindungi kesihatan mulut anda dengan menyingkirkan bakteria. Terdapat pelbagai ubat yang akan membantu anda melawan nafas berbau. Walau bagaimanapun, jangan pilih yang mengandungi alkohol kerana ia akan mengeringkan.

Elakkan makan makanan yang berbau kuat

Bawang putih dan bawang merah adalah musuh terbesar nafas kerana menggosok tidak boleh melawan bau makanan ini. Selepas makan bawang putih atau bawang, bahan-bahan yang menyebabkan bau busuk masuk ke dalam aliran darah anda dan pergi ke paru-paru, apabila anda menghembus nafas. Oleh itu, penyelesaiannya adalah berhenti memakannya atau mengelakkan memakannya sebelum pergi ke tempat kerja atau berjumpa rakan anda.

Berhenti merokok

Kita semua sedar bahawa secara umum merokok tidak baik untuk kesihatan, terutama bagi paru-paru. Namun, ia juga sangat tidak baik untuk kesihatan mulut. Selain menyebabkan kanser, merosakkan paru-paru, merokok akan mengotorkan gigi dan merosakkan nafas anda. Walau bagaimanapun, berhenti merokok adalah sentiasa satu cabaran kepada perokok. Jika anda ingin berhenti merokok, buat temu janji dengan doktor anda untuk mendapatkan cara terbaik untuk berhenti merokok.

Minum air

Minum air adalah kaedah yang paling mudah untuk mengelakkan nafas berbau. Anda boleh mengalami kerosakan gigi dan nafas berbau jika anda tidak mendapatkan air yang cukup untuk membuat air liur.

Berus lidah

Semasa menggosok gigi, jangan lupa untuk memberus lidah anda juga. Walaupun lidah anda mungkin kelihatan cantik tidak berbahaya, ia boleh menjadi rumah berjuta-juta bakteria yang bertanggungjawab menyebabkan nafas berbau.


Ibu Mengidam Makanan Manis, Itu Tandanya Hamil Anak Perempuan, Boleh Percaya Ke?

Setiap orang pasti ada melalui fasa mengidam dalam hidup mereka. Ada ketikanya,
kita akan rasa ‘teringin’ makan sesuatu jenis makanan.

Walau bagaimanapun, mengidam untuk wanita hamil adalah berbeza. Ada yang sampai menangis atau tiada mood disebabkan tidak mendapat makanan yang diidamkan semasa hamil.

Mengidam sesuatu jenis makanan tertentu juga turut dikaitkan dengan jantina bayi
, ini mengikut kepercayaan orang dulu-dulu.

Jika si ibu mengidam makan manis, ini bermakna dia akan mendapat bayi perempuan, sementara jika isteri mengidam makanan masam, ini bermakna dia akan mendapat bayi lelaki.

Mengapa wanita hamil mengidam?

Mengidam adalah salah satu tanda-tanda awal kehamilan
. Ada ibu hamil yang mengidam semasa awal kehamilan, malah ada juga yang mengidam selepas mendapat tahu akan kehamilan dirinya.

Lazimnya, mengidam dikaitkan dengan perubahan hormon yang berlaku kepada tubuh wanita hamil, namun tiada sebarang data yang menyokong teori ini.

Malahan, terdapat pelbagai
teori menarik lain yang mengaitkan mengidam dengan wanita hamil.

Teori 1:
 Perubahan hormon dipercayai dapat mengubah rasa dan bau, menjadikan wanita hamil teringin untuk makan sesetengah jenis makanan, ada kalanya makanan yang tidak biasa dimakan.

Teori 2:

Kekurangan nutrisi dalam badan menyebabkan wanita hamil mengidam makanan yang kaya dengan mikronutrien
, yang kurang dalam diet mereka seperti zink, vitamin A dan zat besi.

Teori 3:
 Molekul tertentu dalam makanan membawa kepada mengidam bagi wanita hamil.

Teori 4:
 Pengaruh kebudayaan dan faktor psikologi memainkan peranan yang menyebabkan
 isteri mengidam sesuatu jenis makanan.

Bagaimanapun, simptom mengidam makanan semasa hamil adalah normal. Ini juga bergantung kepada individu, kerana ada juga wanita hamil yang tidak berasa mengidam apa-apa sepanjang kehamilan mereka.

Makanan yang lazim isteri mengidam semasa hamil

Biasanya,
wanita hamil akan mengidam makanan
 seperti:

Makanan manis: Coklat, gula, kek

Makanan karbohidrat berkalori tinggi: Piza, kerepek

Protein haiwan: Stik, ayam

Buah-buahan

Tenusu berkalori tinggi: Keju, krim masam

Antara makanan lain yang wanita mengidam semasa hamil ialah jeruk dan aiskrim.

Anda mungkin berminat:

Mengidam Nak Makan Lemon Masam Masa Mengandung? – Ini Pro & Kontra Bakal Ibu Kena Tahu!

Kawal Rasa Mengidam Anda dengan Ikuti 4 Tip Ini

Nak makan makanan manis

Sesetengah individu percaya bahawa mengidam semasa hamil adalah disebabkan oleh jantina bayi dalam kandungan.

 Contohnya, anda akan mengidam makan makanan manis atau produk tenusu jika anda sedang mengandungkan bayi perempuan.

Sementara itu,
jika anda mengidam makan makanan masam, masin, pedas atau makanan kaya-protein, anda dikatakan sedang hamil anak lelaki.
 Pun begitu, tiada sebarang bukti saintifik yang mengaitkan mengidam sesuatu jenis makanan dengan jantina bayi.

Bagi menangani rasa mengidam makan manis, wanita hamil disarankan untuk menukar rasa mengidam mereka dengan menggantikan
makanan manis tersebut kepada yang lebih sihat
, seperti jika anda mengidam makan aiskrim, carilah yogurt beku rendah-lemak untuk menghilangkan rasa mengidam anda.

Mengidam makan manis juga
kadangkala disebabkan oleh penurunan gula darah
, jadi anda boleh makan dalam kuantiti yang sedikit.

Selain itu, pengambilan hidangan yang kerap juga membantu ‘melawan’ rasa mengidam anda terhadap makanan manis terutamanya pemanis mulut.

Cara lain bagi mengawal mengidam makanan yang tidak sihat adalah:

Ambil sarapan pagi setiap hari.
 Dengan melangkau sarapan pagi boleh membuatkan rasa mengidam anda semakin bertambah teruk.

Dapatkan senaman yang cukup.

Pastikan anda mendapat pelbagai sokongan emosi.

Jika anda mengidam dan makan keterlaluan sesuatu jenis makanan, dapatkan nasihat daripada doktor anda tentang rasa mengidam anda ini.

Doktor akan melakukan ujian darah ringkas untuk
mengetahui sama ada anda mengalami sebarang kekurangan nutrisi.

Dan, doktor juga akan membantu anda mencari cara untuk menangani simptom mengidam anda, dalam masa yang sama mengamalkan diet sihat.


Bayi Kurang Gerak Di Akhir Kehamilan? Awas Ibu! Ini Sebabnya

Apa yang patut anda buat jika bayi kurang gerak di akhir kehamilan? Ada yang kata, bayi kurang gerak tanda bersalin sudah hampir dekat. Adakah benar pendapat ini?

Bagi ibu-ibu yang sedang hamil atau hampir bersalin, baca penerangan ini sehingga akhir. Ini penting untuk kesihatan anda dan juga bayi dalam kandungan.

Untuk mendapatkan lebih banyak info berkenaan Kehamilan, anda boleh klik
di sini
.

Bilakah bayi dalam kandungan akan mula bergerak?

Pada peringkat awal, pergerakan bayi atau janin dalam kandungan mungkin tidak begitu ketara.

Anda mungkin akan berasa seperti terdapat gas dalam perut anda.

Secara umumnya, rasa seperti ini akan dapat dirasakan sewaktu trimester kedua anda iaitu
antara minggu ke-16
 dan
minggu ke-22
.

Namun, jika ini merupakan pengalaman pertama anda mengandungkan bayi, anda mungkin akan merasakan pergerakan ini agak lewat iaitu sekitar minggu ke-20 hingga minggu ke-22.

Perlu juga diketahui bahawa setiap kehamilan bagi setiap individu itu adalah berbeza.

Tiada tempoh masa yang tepat untuk seseorang itu merasakan pergerakan bayi dalam kandungan.

Bahkan, anda mungkin boleh merasakan pergerakan bayi anda lebih awal daripada minggu ke-16, atau lebih lewat daripada minggu ke-22.

Kenal pasti corak pergerakan bayi anda

Pergerakan bayi atau janin dalam kandungan pastinya berbeza mengikut trimester.

Pada trimester kedua kehamilan
, pergerakan bayi dalam kandungan agak sukar untuk dijangkakan.

Pergerakan bayi akan mula berlaku, tetapi dengan pergerakan yang amat minimum.

Ada yang merasakan perut mereka seperti sedang ‘berbuih’ atau bergas.

Apabila minggu kehamilan anda semakin meningkat, maka pergerakan ini akan semakin kerap dan semakin kuat.

Pergerakan bayi juga akan semakin besar apabila bayi semakin membesar.

Pada trimester ketiga pula
, anda mungkin sudah boleh mengenal pasti corak tertentu pergerakan bayi dalam kandungan anda.

 Berkemungkinan bayi anda akan semakin aktif pada waktu tertentu.

Sebagai contoh, anda mengesan bayi anda semakin aktif bergerak apabila anda bersenam, ketika anda berbaring atau ketika anda memakan sesuatu yang manis.

Anda sepatutnya memberikan perhatian terhadap
corak pergerakan bayi
 ini agar anda boleh mengenal pasti jika terdapat sebarang pengurangan pergerakan kelak.

Doktor mungkin akan menyarankan anda untuk memerhatikan kiraan tendangan bayi untuk melihat sebarang perubahan dalam rutin janin.

Bagaimana untuk mengira tendangan bayi dalam kandungan?

Kongres Pakar Obstetrik dan Ginekologi Amerika (ACOG) menasihatkan anda menentukan masa yang diperlukan untuk merasakan 10 pergerakan atau tendangan janin.

ACOG mengesyorkan untuk melakukan kiraan ini pada masa yang sama setiap hari, iaitu pada waktu bayi anda paling aktif.

Anda boleh
memulakan kiraan tendangan bayi pada minggu ke-28
. Bagi kehamilan yang berisiko tinggi, anda boleh
memulakan kiraan pada minggu ke-26
.

Namun, adalah lebih baik untuk anda duduk dengan kaki ke atas atau baring di sebelah kiri badan semasa melakukan kiraan tendangan.

Cuba tetapkan masa dan catat nota setiap kali anda merasakan pergerakan.

Anda juga boleh memuat turun aplikasi pemerhatian janin pada telefon pintar untuk membantu anda menjejaki pergerakan bayi dengan lebih mudah.

Apakah punca bayi kurang gerak di akhir kehamilan?

Ada juga kes di mana bayi kurang gerak di akhir kehamilan.

Malah ada yang berpendapat bahawa keadaan ini sesuatu yang normal kerana bayi kurang gerak tanda bersalin hampir tiba.

Perlu diketahui bahawa punca bayi kurang gerak di akhir kehamilan boleh berlaku dengan pelbagai sebab.

Ada sebab yang normal dan ada juga faktor yang tidak normal.

Bagi punca yang normal, ia mungkin disebabkan faktor janin yang sedang tidur sewaktu anda membuat kiraan tendangan janin.

Namun, bagi punca yang tidak normal, ia mungkin disebabkan masalah yang agak serius dan bukanlah satu tanda sudah hampir bersalin.

 Antara punca bayi kurang gerak di akhir kehamilan yang berbahaya ialah seperti pertumbuhan bayi yang perlahan, masalah dengan plasenta dan juga masalah bayi terjerut dengan tali pusat.

Oleh itu, anda perlu segera hadir ke hospital untuk doktor melakukan pemeriksaan lanjut sekiranya anda mengesan corak pergerakan bayi yang tidak normal.

Ambil maklum, jika ada yang mengatakan bahawa bayi kurang gerak tanda bersalin sudah hampir tiba, ia sememangnya tidak benar dan ia boleh membahayakan kesihatan ibu dan juga kandungan jika tidak diperiksa dengan lebih lanjut.

Jika bayi kurang gerak di akhir kehamilan, bagaimana untuk tingkatkan pergerakan bayi?

Jika anda berasa risau dan mahu meningkatkan atau merangsang pergerakan bayi dalam kandungan, ada beberapa perkara yang boleh anda lakukan.

Antara yang boleh anda cuba ialah:

Cuba bercakap dengan bayi atau mendengar lagu

Makan snek atau minum air jus buah-buahan

Cuba berjalan sedikit di sekeliling rumah atau melakukan senaman ringkas

Cuba cucuk atau tekan perut anda perlahan-lahan untuk melihat tindak balas bayi dalam kandungan

Terus jumpa doktor jika bayi kurang gerak di akhir kehamilan

Ingat, setiap kehamilan yang anda alami tidak akan sama pergerakannya (bayi).

Mungkin kehamilan sulung anda lebih aktif berbanding kehamilan kedua anda.

Apa yang perlu anda lakukan ialah sentiasa memerhatikan rutin corak pergerakan atau tendangannya.

Jika ia tidak normal seperti biasa, terus berjumpa dengan doktor untuk membuat pemeriksaan lanjut.

Jangan terus mengandaikan bahawa bayi kurang gerak tanda bersalin sudah hampir dekat!


Pesakit Di Korea Kembali Positif Selepas Sembuh COVID-19, Adakah Anda Perlu Risau?

Untuk mendapatkan lebih banyak info tentang coronavirus di Malaysia, sila dapatkannya di sini.

Ini misi terbaharu bagi pihak berkuasa Korea Selatan-
Mengapa 163 individu yang telah sembuh kembali positif semula?

Wabak virus korona baharu (COVID-19)
 dilihat sebagai ancaman baru sejak Januari 2020.

Mereka yang dijangkiti majoritinya mengalami
simptom ringan yang hanya boleh sembuh dengan rawatan
 konservatif.

Hanya
sebahagian kecil sahaja yang memerlukan bantuan pernafasan
 menggunakan mesin.

Biarpun begitu, kebanyakan pesakit mempunyai peluang yang tinggi untuk sembuh jika diberikan rawatan sebaiknya.

Namun, insiden peningkatan
jumlah pesakit yang kembali positif di Korea Selatan membuatkan kita berfikir sejenak
.

Adakah mereka yang sembuh berisiko dijangkiti semula?

Jika benar, pihak berkuasa di seluruh dunia perlu memberikan perhatian sepenuhnya kepada keadaan pesakit dan memastikan mereka lebih berhati-hati selepas sembuh.

[covid_19]

Pesakit kembali positif, risiko yang tidak pernah dipandang serius?

Perkara ini bukan baru. Ia pernah terjadi pada peringkat awal wabak ini sedang berlangsung.

Pada ketika itu, ia berlaku di China. Seorang pesakit yang bernama Li Liang telah dirawat dan 13 hari kemudiannya,
sampelnya negatif daripada wabak.

Gembira dengan berita tersebut, dia telah dibenarkan pulang untuk dikuarantinkan.

Walau bagaimanapun, malang buat Li apabila dia mengalami masalah kesukaran bernafas dan mati pada 2 Mac 2020.

Punca kematian?
Kegagalan sistem pernafasan akibat daripada aktiviti virus korona baharu.

Perkara ini bukan hanya berlaku kepada Li sahaja malah pesakit lain yang turut kembali positif selepas disahkan sembuh.

Ekoran daripada kejadian tersebut,
kebanyakan hospital di Wuhan enggan membenarkan pesakit mereka pulang.

Artikel berkaitan:

Adakah perkara ini pernah dipandang serius oleh pihak berkuasa China? Sudah tentu namun ia tidak menarik perhatian dunia.

Sehinggalah ia berlaku semula di Korea Selatan.

Tiada angka rasmi yang direkodkan berkenaan dengan mereka yang disahkan kembali positif COVID-19.

Siasatan klinikal dan epidemiologi sedang dijalankan oleh Pusat Kawalan dan Pencegahan Penyakit Korea (KCDC).

Namun
ujian terhadap sel sistem pernafasan pesakit
 akan mengambil masa dua minggu.

Korea Selatan mengalami penurunan mendadak dalam konteks kes baharu.

Bayangkan dalam masa 50 hari, mereka berjaya
mengawal penularan kes kepada kurang daripada 30 kes baharu sehari.

Namun, kes pesakit kembali positif ini boleh menyebabkan penularan sekiranya langkah berjaga-jaga tidak diambil.

Jangkitan semula sebabkan bekas pesakit kembali positif?

Melihat kepada corak jangkitan semula bagi pesakit yang kembali positif, pelbagai jenis spekulasi telah dibuat.

Kira-kira 2% daripada 7,829 pesakit yang direkodkan sembuh telah disahkan kembali positif.

Namun, saintis
tidak dapat mengkulturkan virus dari populasi pesakit tersebut.

Walaupun 44% daripada
mereka mengalami simptom ringan seperti demam dan batuk
, menurut Pemangku Pengarah KCDC, Kwon Joon-wook, mereka tidak berjangkit.

Perkara tersebut selari dengan kajian yang telah diterbitkan pada awal Mac 2020.

Mereka yang disahkan positif dan mengalami
simptom ringan tidak berjangkit selepas 10 hari mereka menunjukkan simptom.

Biarpun begitu, mereka perlu dikuarantinkan memandangkan kebanyakan saintis belum betul-betul memahami corak jangkitan COVID-19.

Jadi apakah penyebab kepada pesakit mendapat keputusan positif semula?

Kebanyakan anggapan yang dibuat hanyalah teori namun mempunyai asas sains yang relevan.

Berdasarkan fakta mengenai pesakit tidak lagi berjangkit, ia mungkin bermakna ujian COVID-19
mengesan saki baki maklumat genetik virus yang tertinggal.

Oleh sebab itulah sampel daripada pesakit yang kembali positif tidak boleh dikultur di makmal perubatan.

Seperti negara lain, Korea Selatan menggunakan
kaedah tindak balas rantaian polimerase transkripsi berbalik (RT-PCR).

Ujian tersebut mengesan maklumat genetik dan oleh sebab ia terlalu sensitif, ia mampu mengesan saki baki maklumat genetik virus selepas pesakit sembuh.

Setakat ini, teori ini disokong oleh kebanyakan ahli akademik dan Kwon juga menganggap tidak mustahil perkara ini berlaku.

Salah seorang pakar pernafasan di China, Dr Zhong Nanshan turut memberikan teori yang sama.

Punca lain sebabkan pesakit kembali positif virus korona

Oleh sebab kajian berkaitan dengan kes pesakit kembali positif masih kurang, penjelasan kepada fenomena ini boleh dijelaskan melalui beberapa teori.

Antaranya adalah kes keralatan ujian COVID-19 dan pengaktifan semula virus COVID-19 yang dorman.

Bahan kimia yang digunakan di dalam
reagan boleh menjadi penyumbang kepada ujian COVID-19 pesakit kembali positif.

Namun, menurut Kwon, isu berkaitan dengan keralatan ujian COVID-19 berada pada tahap yang minimum.

Ini bermaksud jika pesakit disahkan kembali positif, masalah pada ujian COVID-19 bukanlah puncanya.

Walau bagaimanapun, perkara ini perlu diselidiki dengan lebih dalam.

Pihak berkuasa Korea Selatan berpendapat bahawa jika seseorang itu disahkan positif semula, ia bukan disebabkan oleh jangkitan semula.

Baca juga:

Strategi Menjadi! Ini 3 Rahsia Korea Selatan Berjaya Cegah Penularan Wabak COVID-19

Tiada Jaminan Selamat- Sebelum Dijangkiti, Sediakan 4 Perkara Ini Dulu: FIRST AID COVID-19

Ia mungkin berpunca daripada pengaktifan semula virus yang dorman.

Jarak masa bagi pesakit yang sembuh disahkan kembali positif sangat singkat.

Ini bermakna, teori berkenaan dengan pengaktifan semula atau pengesanan saki baki maklumat genetik virus adalah lebih tepat.

Tiada bukti yang menunjukkan pesakit boleh dijangkiti semula oleh virus selepas sembuh.

Mereka yang disahkan positif semula juga tidak boleh menyebarkan virus korona kepada individu lain.

Konklusi

Berdasarkan bukti klinikal yang ada, kemungkinan untuk pesakit dijangkiti semula sangat rendah.

Mereka yang kembali positif dianggap tidak berbahaya kepada masyarakat mahupun pesakit itu sendiri.

Namun,
sebagai langkah berjaga-jaga, perintah isolasi boleh diberikan.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Benarkah Kulit Jadi 'Glowing' & Rambut Bersinar Jika Terkena Air Mani? Ini Jawapannya

Air mani adalah cecair reproduktif yang dikeluarkan zakar semasa ejakulasi. Walaupun terdapat dakwaan menyatakan manfaat kesan air mani terhadap kulit dan rambut, namun bukti saintifik masih lemah.

Air mani mungkin mengandungi bahan-bahan yang bermanfaat untuk kulit, tapi pendedahan dalam skala kecil, terutama ketika melakukan
kaedah pull-out masih diragui.

Aplikasi cecair ini pada kulit atau menelannya akan membawa risiko kepada reaksi alergi dan bahkan, jangkitan kelamin (STD)!

Teruskan pembacaan untuk fahami kesan air mani pada kulit dan rambut, serta risiko yang berpotensi timbul.

Air mani bagus untuk kesihatan kulit?

Idea ini sebahagian besarnya berasal daripada bukti anekdot yang menyatakan nutrien di dalam cecair tersebut dapat membantu kesihatan kulit. Namun, sejauh mana kebenarannya?

Walaupun air mani mengandungi nutrien yang mungkin bermanfaat bagi kulit, namun hanya sedikit bukti saintifik yang menyokong idea penggunaan air mani secara topikal.

Jadi, benarkah nutrien terkandung di dalam sperma bermanfaat untuk kulit?

Berikut adalah antara
nutrien yang terdapat di dalam air mani:

Protein

Zink

Magnesium

Urea

Sekarang, kita akan meneroka setiap nutrien di dalam air mani dan ketahui sama ada ia bermanfaat untuk kulit atau sebaliknya.

Tetapi penting untuk anda ingat bahawa air mani hanya mengandungi sejumlah kecil nutrien-nutrien ini.

Jsuteru, cecair ini biasanya tidak akan memberikan sebarang kesan apabila digunakan pada kulit.

#1 Protein

Kolagen, sejenis
protein yang diketahui bermanfaat untuk kesihatan kulit.

1 kajian pada tahun 2019 menunjukkan, pengambilan suplemen kolagen dapat meningkatkan penghidratan dan keanjalan kulit, lantas menjadikannya lebih lembut.

#2 Zink

Kajian pada tahun 2014 pula mengkaji penggunaan zink. Ia didapati memiliki sifat antioksidan dan dapat membantu mencegah kerosakan kulit daripada selaran sinar UV.

#3 Magnesium

Penyelidikan lain pula menunjukkan, berendam di dalam larutan garam laut yang kaya dengan magnesium mungkin bermanfaat bagi individu berkulit kering.

Ia dikatakan dapat mengurangkan keradangan dan meningkatkan penghidratan.

#4 Urea

Urea adalah ‘bahan buangan’ daripada proses pemecahan
asid amino yang terdapat di dalam protein.

Ada kajian mengatakan penggunaan produk yang mengandungi urea dalam dos yang rendah berupaya membantu melembapkan kulit.

Kesan air mani boleh bantu masalah jerawat?

Malangnya, dakwaan yang mengatakan air mani dapat merawat masalah jerawat adalah mitos semata-mata!

Masih tidak jelas dari mana datangnya idea itu, tetapi topik ini kerap muncul di dalam talian; forum dan blog kecantikan.

Kepercayaan ini tercetus dek kerana kandungan
spermine
 (agen antioksidan dan antiradang) yang terdapat di dalam sperma dan sel di seluruh tubuh manusia, dapat memerangi cela.

Ingin penulis tekankan sekali lagi, tiada bukti saintifik yang dapat mengesahkan tuntutan ini!

Sekiranya anda sedang mencari-cari rawatan jerawat yang terbukti berkesan, anda mempunyai beberapa opsyen, termasuk rawatan di rumah.

Produk di kaunter yang mengandungi asid salisilik atau benzoil peroksida amat disyorkan untuk mengubati masalah jerawat ringan.

Jerawat sistik, bagaimanapun, memerlukan rawatan yang sedikit lebih kuat.
Kontraseptif oral pula dapat membantu
 membersihkan kulit.

Bukan itu sahaja, kalian juga boleh mencuba beberapa prosedur profesional, seperti:

Light therapy

Chemical peels

Rawatan muka

Air mani bersifat antipenuaan?

Cecair ejakulasi kaum Adam ini mengandungi kandungan kimia yang disebut
spermidine
, yang bertanggungjawab terhadap bau dihasilkan air mani.

1 kajian pada tahun 2021 menyatakan,
spermidine
, apabila bakteria
streptococcus
disingkirkan, dapat menyumbang kepada pemulihan kulit dengan merangsang sintesis kolagen.

Namun,
jumlah spermidine di dalam sperma
 adalah terlalu rendah untuk memberikan kesan awet muda.

Usah bersedih, masih banyak makanan mempunyai tahap
spermidine
yang tinggi, seperti buahan sitrus dan lada hijau.

Apa pula kesan pada rambut?

Wujudnya dakwaan mengatakan bahawa
spermidine
 berupaya merangsang pertumbuhan rambut.

Tetapi, sama seperti kesan pada kulit, tiada bukti saintifik menunjukkan manfaat kesan air mani pada rambut.

Kenal pasti risiko-risikonya

Aplikasi air mani pada kulit hanya akan menyebabkan lebih banyak kemudaratan berbanding kebaikan.

Sebahagian risikonya termasuk:

STD

Pengaplikasian air mani pada kulit boleh mengakibatkan seseorang berisiko untuk menghidap penyakit kelamin, seperti klamidia atau gonorea!

Sebagai contoh, risiko untuk d
ijangkiti klamidia atau gonorea
 adalah tinggi apabila air mani termasuk ke dalam mata.

Selain itu, gonorea berupaya menjejaskan kondisi kulit dan malah, menyebabkan ruam!

Reaksi alergi

Tidak mustahil untuk anda alami reaksi alahan selepas terdedah dengan air mani!

Antara tanda reaksi alergi terhadap air mani yang boleh dikenal pasti merangkumi:

Kegatalan

Bengkak-bengkak

Anaphylactic shock

Dermatitis

Sama seperti mana-mana produk yang digunakan pada kulit, penggunaan air mani pada kulit juga menpunyai risiko tersendiri seperti, kerengsaan pada kulit.

Akhir kata…

Walaupun air mani mengandungi khasiat dan nutrien yang mungkin bermanfaat untuk kesihatan kulit, bukti secara saintifiknya masih lagi lemah.

Oleh itu, tidak mungkin untuk seseorang memperoleh manfaat kulit atau rambut melalui pengaplikasian topikal atau pengambilan oral cecair tersebut.

Lagipun,
kenapa perlu memilih air mani
 sedangkan banyak lagi kaedah berkesan lain yang dapat merawat masalah kulit, kan?


Jerawat Selalu Muncul Di Pipi? Cuba Ingat Balik, Ada Tak Anda Buat Perkara Ini?

Malunya apabila
jerawat mula muncul pada wajah
, lagi-lagi di pipi. Bukan sahaja ia sukar untuk disembunyikan, malah rasa pedih yang disebabkan oleh jerawat ini juga lebih menyakitkan daripada biasa. Tetapi, tahukah anda apa punca atau penyebab jerawat di pipi?

Untuk mendapatkan lebih banyak informasi tentang Kesihatan Kulit, anda boleh klik
di sini
.

Apakah penyebab jerawat di pipi saya ya?

Menurut ahli dermatologi Dr. Amy Kassouf, jerawat merupakan sesuatu yang amat biasa berlaku.

Ada banyak faktor yang memainkan peranan seperti genetik, hormon dan flora semula jadi kulit.

Namun, apabila
muka anda mengalami
breakout
,
 lokasi jerawat amat penting untuk memberikan petunjuk kepada doktor tentang cara yang terbaik untuk merawatnya.

Kadangkala, jerawat pada bahagian tertentu menandakan wujudnya isu yang lebih serius.

Selain itu, lokasi jerawat juga boleh menentukan sama ada anda
menghidap jerawat secara genetik
.

Namun, punca atau penyebab jerawat di pipi lebih sukar untuk ditentukan.

Jika anda mempunyai
jerawat di bahagian dahi,
 ia mungkin disebabkan kawasan
T-zone
 yang berminyak.

Pipi merupakan kawasan yang paling sensitif pada wajah kita.

Oleh sebab itu, apabila merawat jerawat pada kawasan pipi, seboleh-bolehnya jangan gunakan terlalu banyak produk.

Selain itu, Dr. Kassouf juga mencadangkan agar anda tidak
mengaplikasikan ubat jerawat
 setiap masa pada bahagian pipi untuk mengelakkan iritasi.

Sebaiknya, cuba pakai produk yang lembut dan sapu pada pipi sekali dalam masa dua hari untuk elakkan kulit rosak.

Objek di sekeliling juga punca masalah ini!

Jika jerawat yang muncul pada pipi anda bukan berpunca daripada
masalah genetik atau hormon
, ia mungkin berlaku disebabkan habit anda setiap hari.

Kita tidak sedar berapa banyak objek yang kita gunakan setiap hari telah menyentuh pipi kita.

Sebagai contoh, telefon bimbit, sarung bantal dan juga tangan anda boleh menyebabkan kulit anda
breakout
!

Selain itu,
amalan memegang muka ketika bekerja
 atau semasa stres juga boleh menyebabkan pipi anda dinaiki jerawat.

Cuba bayangkan, berapa banyak bakteria pada tangan anda yang telah melekat pada pipi jika anda sering menyentuh muka.

Syukurlah, masalah ini mempunyai jalan penyelesaian yang mudah.

Jika anda sering menggunakan telefon bimbit, cuba bersihkannya dengan kerap menggunakan tisu pensanitasi.

Untuk
mengelakkan sentuhan pada wajah
, mungkin anda boleh gunakan
bluetooth headset
 untuk memudahkan kerja.

Selain itu, kerap cuci sarung bantal dan alas tilam yang boleh menjadi penyebab jerawat di pipi!

Walaupun nampak remeh, bantal anda mungkin dalang sebenar yang menjadi punca jerawat pada kawasan pipi.

Setiap malam, anda tidur berjam-jam di atas bantal yang sama.

J
ika anda sudah
mempunyai jerawat yang teruk
, anda perlu menukar sarung bantal dengan lebih kerap kerana bakteria pada kawasan jerawat kini sudah berada pada bantal anda.

Kepada gadis yang suka memakai
make-up
, jangan lupa tanggalkannya dan basuh muka sebelum tidur.

Jika tidak, bersedialah untuk menerima kunjungan keesokan hari ekoran penyebab jerawat di pipi!

Jadi, bagaimana elak penyebab jerawat di pipi?

Kadangkala, merawat kulit berjerawat bukanlah semudah yang disangka.

Jika
 jerawat yang anda alami tidak hilang
 walaupun anda sudah menggunakan pelbagai jenis produk, berjumpalah dengan doktor kulit secepat mungkin.

Mereka dapat membantu mengenal pasti punca sebenar masalah kulit yang anda hadapi.

Malah, kadangkala menggunakan produk secara berlebihan juga boleh merosakkan wajah anda.

Sebagai panduan, ada empat langkah yang perlu anda lakukan untuk
mendapatkan kulit yang bersih
 dan sihat:

Pastikan kulit anda bersih.
 Basuh muka sekali sehari dengan pencuci muka lembut.

Gunakan pencuci muka buih.
Pencuci muka jenis ini lebih berkesan untuk menghilangkan kotoran dan minyak daripada kulit anda.

Jangan terlalu kasar semasa
exfoliate
!
Jerawat anda hanya akan jadi semakin teruk jika anda
 skrub muka secara agresif
.

Basuh berus
make-up
 dengan kerap
. Bakteria boleh berkumpul pada berus mekap anda dan membuatkan pori wajah jadi tersumbat.

Jerawat pada kawasan pipi merupakan satu punca atau penyebab kita rasa rendah diri dan tidak yakin.

Oleh sebab itu, jangan sesekali abaikan
masalah pada kulit muka
.

Anda boleh atasinya dengan cara melakukan tip yang kami berikan di atas atau berjumpa doktor untuk pemeriksaan lebih lanjut.


Minggu 12

Perkembangan bayi

Sekarang bayi anda bersaiz sebesar limau kasturi dengan berat kira-kira 15 g dengan kepanjangan daripada kepala ke kaki kira-kira 5 cm. Dalam minggu ini, sebahagian besar organ-organ bayi anda sedang berkembang tetapi masih memerlukan masa untuk matang sepenuhnya bagi berfungsi dengan baik. Antara organ-organ yang berkembang, adalah organ-organ dalam sistem pencernaan. Bayi anda sudah mula berlatih pergerakan pencernaan. Ini mungkin melibatkan refleks seperti menggenggam, menghisap dan juga sedu. Anda tidak boleh merasa pergerakan ini lagi tetapi dalam beberapa minggu ia akan menjadi sangat ketara.

Sumsum tulang dalam tulang bayi anda mula menghasilkan sel-sel darah putih yang bertanggungjawab melawan jangkitan. Di samping membina sistem imun yang kuat, kelenjar pituitari bayi anda akan mula menghasilkan hormon penting yang mengekalkan ciri-ciri biologi reproduktif.

Perubahan hidup & tubuh badan

Bagaimanakah perubahan badan saya?

Aliran darah yang menghasilkan seri wajah anda juga boleh menyebabkan rasa pening. Hormon kehamilan anda, termasuk progesteron, menyebabkan saluran darah melebar. Ini membolehkan lebih banyak aliran darah mengalirkan nutrien penting untuk bayi anda. Ini boleh menyebabkan tekanan darah anda menurun dan aliran darah kurang ke otak, yang menyebabkan pening. Anda mungkin merasa lebih pening apabila berdiri terlalu cepat atau bergerak terlalu cepat. Inilah sebabnya mengapa doktor akan mengesyorkan anda untuk jangan membebankan diri. Satu lagi sebab yang boleh menyebabkan anda berasa pening adalah tahap gula dalam darah yang rendah. Ini boleh berlaku apabila anda tidak makan secara tetap atau lupa untuk makan. Pastikan anda menyimpan beberapa snek berkhasiat di meja atau dalam beg tangan anda. Untuk membantu anda menguruskan rasa pening, anda boleh berbaring atau duduk dengan kepala anda antara lutut dan mengambil nafas dalam. Anda juga boleh cuba minum air atau jus buah-buahan.

Apakah yang perlu saya beri perhatian?

Pada masa ini, berat badan anda mungkin tidak banyak meningkat. Apabila anda memasuki trimester kedua, anda akan bertambah berat badan. Ini adalah kerana anda akan memerlukan lebih banyak nutrien dan tenaga untuk menyokong bayi anda.

Anda mungkin bertambah berat badan berlebihan pada peringkat awal kehamilan. Ini adalah sebahagiannya kerana anda berfikir yang anda makan untuk dua orang, tetapi sebenarnya janin yang sedang membesar tidak memerlukan sebegitu banyak keperluan pemakanan. Anda juga mungkin mengidamkan makanan yang tinggi kalori, lemak dan gula. Untuk mengawal berat badan anda, anda boleh membuat perancangan makanan. Anda boleh berunding dengan doktor atau pakar pemakanan untuk mendapatkan nutrien terbaik. Diet anda berkemungkinan besar terdiri daripada buah-buahan, sayur-sayuran dan lemak yang sihat seperti kacang.

Pertemuan dengan doktor

Apa yang harus saya maklumkan pada doktor?

Jika anda masih bimbang tentang berat badan anda, bincanglah dengan doktor anda. Adalah tidak sihat untuk sentiasa merasa bimbang akan keadaan anda dan bayi. Doktor anda boleh membantu anda mencari cara untuk menguruskan berat badan anda. Jika anda tidak bertambah berat badan dengan mencukupi, ini mungkin berbahaya untuk bayi anda. Adalah penting untuk pastikan peningkatan berat badan pada kadar yang stabil untuk membekalkan nutrien yang mencukupi kepada bayi anda. Bincang dengan doktor anda untuk mengetahui Indeks Jisim Badan (BMI) yang sesuai. Ini boleh membantu anda mengira berapa banyak pertambahan berat badan yang sesuai semasa kehamilan anda.

Apakah ujian yang perlu saya tahu?

Minggu lepas, doktor anda mungkin sudah menjalankan ujian darah dan melakukan satu ultrabunyi ke skrin bagi sebarang keabnormalan kromosom. Kromosom tidak normal yang paling biasa adalah sindrom Down. Ultrabunyi adalah untuk mengukur ketebalan leher, yang juga dikenali sebagai
nuchal translucency
. Anda akan mendapatkan keputusan ujian anda minggu ini. Perlu diingatkan ujian ini hanya anggaran risiko. Jika keputusan mengesahkan risiko yang tinggi, ini bermakna anda perlu melakukan ujian diagnostik untuk mengesahkan bayi anda mempunyai kromosom yang tidak normal. Pilihan untuk melaksanakan ujian ini adalah peribadi. Terdapat risiko 1% menyebabkan keguguran. Anda perlu berbincang dengan doktor anda mengenai risiko dan manfaat ujian ini.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Menjaga kesihatan dan keselamatan diri anda dan bayi adalah sangat penting. Berikut adalah beberapa perkara yang mungkin anda risaukan:

Benjolan bayi (baby bump)

Apabila anda memasuki trimester kedua, benjolan bayi anda akan menjadi lebih ketara. Ini bermakna bayi anda berkembang tetapi ia juga boleh bermakna anda akan mempunyai sakit belakang yang teruk. Apabila perut anda terus berkembang, pusat graviti anda akan berubah. Adalah penting untuk mengambil langkah-langkah tambahan untuk melindungi belakang badan anda. Anda boleh memulakan kelas yoga pranatal atau meluangkan masa untuk melakukan regangan pada awal pagi atau sebelum tidur. Ini boleh membantu belakang badan anda menyesuaikan diri dengan perubahan yang baru. Anda tidak perlu menegangkan diri atau membuat apa-apa pergerakan secara tiba-tiba.

Benjolan bayi anda yang semakin kelihatan juga bermakna saiz rahim anda semakin membesar. Ini boleh meningkatkan risiko tekanan pada saraf siatik anda, iaitu saraf terbesar dalam badan daripada bahagian belakang ke punggung dan belakang kaki anda hingga ke bawah buku lali. Ini menyebabkan sakit tajam dan berdenyut-denyut di belakang punggung anda, juga dikenali sebagai skiatiks. Ini kebiasaannya adalah sementara, dan tidak semua orang mengalami kesakitan ini. Kebiasaannya ini berlaku pada trimester ketiga tetapi sesetengah wanita mungkin mengalaminya sekarang. Untuk membantu menguruskan kesakitan, anda boleh bermula dengan berehat. Cara-cara lain yang boleh membantu adalah mengurangkan pertambahan berat badan anda, melakukan senaman pelvik dan kegel dan berenang untuk mengelakkan berat badan baru anda ini memberatkan saraf.

Anemia

Semasa mengandung, salah satu keutamaan anda adalah untuk membekalkan nutrien yang mencukupi untuk bayi anda. Vitamin dan nutrien yang diperlukan termasuklah asid folik, vitamin B1 dan zat besi, yang semuanya diperlukan untuk pengeluaran sel darah merah. Jika anda adalah seorang vegetarian, pastikan anda mengambil suplemen vitamin ini. Jika anda tidak mengambil sebarang suplemen, anda mempunyai risiko yang lebih tinggi untuk mendapat anemia. Beberapa tanda-tanda dan simptom anemia termasuklah keletihan, kulit pucat dan lemah. Bincang dengan doktor anda jika anda mengesyaki anda mempunyai anemia.

Mari kita bertemu di minggu ke-13 untuk melihat keadaan anda dan perkembangan bayi anda.

Hello Health Group
 tidak menawarkan sebarang nasihat, diagnosis atau rawatan perubatan.

Gambaran Janin Minggu ke-12


Seks Semasa Haid Bukan Sahaja Kotor Tapi Juga Bahaya! Kalian Mungkin Terkena Penyakit Ini!

Pernah tak anda terfikir untuk melakukan seks semasa haid?

Setiap pasangan suami isteri pasti memerlukan
keintiman melalui percakapan dan perbuatan
 (ya, ia memang merujuk kepada seks).

Tanpanya, maka akan hambar dan tidak bermaknalah kehidupan di kamar tidur kalian berdua!

Pun begitu, bagaimana pula jika isteri sedang datang bulan? Adakah ia masih boleh diteruskan?

Untuk mengetahui jawapan sebenar mengenai persoalan ini, mari kita semua sama-sama ikuti artikel ini dengan lebih mendalam lagi.

Seks semasa haid: Normal atau tidak?

Seperti mana yang kebanyakan kita sudah tahu, individu yang beragama Islam adalah dilarang untuk melakukan hubungan seks (penetrasi zakar ke dalam faraj) semasa sedang haid.

Ini disebabkan oleh darah haid itu adalah kotor dan termasuk dalam kategori najis pertengahan (mutawasitah).

Pun begitu, ini tidaklah bermakna anda dan pasangan langsung tidak boleh bermesraan atau berintiman berdua kerana terdapat kelonggaran di sini.

Kelonggaran yang dimaksudkan adalah
 kita dibolehkan untuk memuaskan nafsu syahwat
 dengan lapik dan tidak menyentuh bahagian antara pusat dengan lutut.

Untuk menjawab soalan seks semasa haid adalah normal atau tidak, boleh dikonklusikan di sini adalah ia tidak normal dan tidak harus dilakukan oleh suami isteri.

Seks semasa haid: Boleh buat hamil?

Selain persoalan pertama tadi, persoalan kedua iaitu adakah perbuatan ini boleh buat hamil juga adalah yang paling popular diajukan.

Hakikatnya, persetubuhan yang dilakukan sewaktu si isteri sedang datang bulan tetap membolehkan
kehamilan yang tidak dirancang
.

Ini kerana peratusan untuk anda hamil dikatakan adalah sangat rendah sewaktu haid namun bukannya 0%.

Dalam erti kata yang lebih mudah, masih wujud kemungkinan untuk kehamilan itu berlaku walaupun jarang.

Meskipun dilarang dalam agama dan sangat tidak digalakkan jika dilihat dari aspek kesihatan, masih ada pasangan yang bersenggama ketika tempoh ini.

Apa yang kami boleh katakan di sini adalah sila berwaspada dan
 gunakan perlindungan seperti kondom
 bagi mengelakkan pasangan mengandung.

Bukan itu sahaja, ada sebab lain kalian perlu guna kondom ketika ini ya!

Apa risiko buat seks ketika datang bulan?

Pertama sekali, berasmaradana ketika tempoh ini tentu sekali adalah kotor dan jijik ekoran darah yang mengalir keluar dari faraj.

Cuba bayangkan alat sulit, cadar dan tilam anda yang dipenuhi dengan darah haid seusai sahaja bercanda dengan pasangan.

Ini sudah pasti akan membuat anda atau pasangan tidak lagi berselera atau bernafsu untuk melakukannya pada waktu yang akan datang kelak.

Bukan itu sahaja,
tampon yang si isteri gunakan semasa haid itu mungkin boleh tersangkut dan tersumbat
 di dalam faraj angkara seks.

Selain itu, ketahuilah bahawa perbuatan ini adalah dilarang dalam agama Islam dan akan mendatangkan dosa jika masih dilakukan.

Masih merancang untuk melakukan ia dengan pasangan malam ini? Fikirkan semula okay!

Ia mungkin boleh menyebarkan penyakit?

Ada satu lagi sebab kita sangat tidak digalakkan untuk bermesraan atau berintiman semasa sedang haid iaitu ia boleh menyebarkan penyakit.

Penyakit yang dikatakan ini tentu sahaja terdiri daripada
 pelbagai jenis penyakit jangkitan kelamin (STD)
 seperti:

Sifilis

Herpes

Gonorrhoea

Chlamydia

Trichomoniasis

Human immunodeficiency virus
 (HIV)

Human papillomavirus
 (HPV)

Ini kerana virus-virus yang menyebabkan STD di atas tadi boleh membiak lalu merebak melalui darah haid terutamanya ketika aktiviti seksual.

Ini cara melayan suami ketika haid yang boleh dicuba!

Adakah ini bermaksud
isteri langsung tidak boleh bercanda dengan suami ketika sedang datang bulan
? Jawapannya mungkin ya atau mungkin tidak.

Adalah sangat disarankan untuk anda mengelakkan penetrasi zakar ke dalam faraj seperti mana yang dituntut oleh agama, keselamatan dan kesihatan.

Pun begitu, ia tidak bermakna anda perlu membiarkan suami anda kecewa kerana masih ada beberapa perkara yang boleh kalian berdua lakukan.

Mungkin seks semasa haid adalah tidak bagus, ini dia alternatifnya:

#1. Seks oral

Tidak, suami jangan sesekali melakukan seks oral terhadap faraj isteri yang sedang penuh berlumuran dengan darah haid.

Sebaliknya, si isteri boleh jika mahu memasukkan zakar ke dalam mulut dalam usaha untuk mengeluarkan air mani si suami.

#2. Seks anal

Untuk pengetahuan anda, seks anal adalah perbuatan yang menjadi perdebatan dalam kalangan ramai pakar.

Ini kerana ia memerlukan suami memasukkan zakar ke dalam lubang dubur isteri, yang sudah tentu sedia kotor tambah lagi dengan lelehan darah haid ke kawasan terbabit.

Bukan itu sahaja, agama Islam melarang sama sekali pasangan suami isteri untuk melakukan seks luar tabii ini.

#3.
Handjob

Selain itu, seks semasa haid si isteri juga boleh menggunakan tangan sendiri untuk bermain dan bergurau dengan zakar suami.

Sama seperti perbuatan beronani
, lakukanlah urutan dan belaian manja sehingga mereka mencapai orgasma.

#4.
Titsjob

Dalam pada itu, isteri juga boleh menggunakan
buah dada sebagai tempat untuk suami mendayung alat sulit
.

Perbuatan ini tentu sahaja mengasyikkan dan tidak akan menyentuh langsung bahagian antara pusat dan lutut.

Jadi, jangan buat seks semasa haid dan lakukanlah alternatif yang kami nyatakan ini ya?


TOLONG Henti Korek Tahi Telinga Mulai Sekarang, Kalau Tak Mahu Pendengaran Rosak!

“Ahh, sedapnya korek tahi telinga ni…”, bisik Wazir sambil menguis-nguis telinganya dengan menggunakan putik kapas.

Sepertimana jejaka bernama Wazir ini, ramai daripada kita amat
gemar untuk ‘menikmati’ korekan di dalam lubang telinga terutama sekali dengan menggunakan putik kapas
. Begitu juga sewaktu kita masih kecil, ibu-ibu akan kerap ‘mencuci’ telinga kita dengan membuang tahi telinga dengan menggunakan putis kapas atau pengorek telinga besi.

Lagi dalam dikorek, lagi sedap nikmat korekan tersebut. Dalam melayan nikmat korekan telinga tersebut, adakah anda tahu bahawa tabiat mengorek telinga dengan tujuan untuk membersihkan tahi telinga sebenarnya adalah satu tabiat yang berisiko?

‘Tahi telinga’ yang bukan tahi

Pakar telah menyatakan, anda sebenarnya tidak boleh mengorek telinga anda dengan apa jua jenis pengorek sekalipun. Tahi telinga yang anda ingin singkirkan tersebut sebenarnya adalah sejenis bahan berlilin yang dipanggil sebagai
cerumen
.

Ia bukanlah tahi telinga seperti yang anda sangkakan, sebaliknya ia mempunyai fungsi dalam melindungi telinga anda.

Earwax
 tersebut mempunyai peranan sebagai
perangkap habuk dan kotoran supaya kotoran tersebut tidak memasuki lubang telinga anda
 dengan lebih dalam.

Selain itu,
earwax
 tersebut juga berfungsi melindungi telinga anda
daripada sebarang jangkitan dan juga mempunyai ciri antibakteria
.

Tahi telinga keluar secara semula jadi

Anda tidak perlu bersusah payah untuk membuang
earwax
 pada telinga anda kerana tubuh anda mempunyai mekanisme semula jadinya untuk mengeluarkan
earwax
 yang sudah lama daripada lubang telinga.

Kunyahan mulut,
pergerakan rahang mulut
 dan pertumbuhan kulit dalam telinga akan menolak keluar
earwax
 secara semula jadi.

Jika anda menggunakan putik kapas untuk mengeluarkannya, ia sebenarnya hanya akan menolak
earwax
 tersebut lebih dalam. Putik kapas juga akan membuatkan kulit telinga atau
gegendang telinga anda menjadi lebih sensitif
.

Bagaimana jika tahi telinga berkumpul di dalam lubang telinga?

Sebenarnya, kes tahi telinga berkumpul ini adalah jarang berlaku. Menurut
American Academy of Otolaryngology – Head and Neck Surgery
, hanya 1 daripada setiap 10 orang kanak-kanak atau 1 daripada 20 orang dewasa mempunyai masalah sebegini.

Antara tanda terdapatnya pengumpulan
earwax
 dalam telinga termasuklah:

Sakit atau gatal-gatal

Rasa lubang telinga seperti penuh

Rasa berdesing di dalam telinga

Kurang dengar

Tahi telinga berbau (jika ada jangkitan)

Jika anda mempunyai simptom atau tanda-tanda seperti berikut, sila berjumpa doktor dengan kadar yang segera.

Kesimpulan

Tuntasnya, tabiat mengorek telinga adalah satu tabiat yang perlu dihentikan dengan segera. Jika tidak, kami risau anda akan mengalami komplikasi yang lebih serius pada masa hadapan.

Jika berlaku sesuatu terhadap gegendang telinga anda akibat daripada mengorek telinga,
anda berpotensi akan mengalami kehilangan pendengaran
. Jika menggunakan putik kapas sudah dianggap berbahaya kepada telinga anda, apatah lagi jika anda menggunakan pengorek telinga yang lebih kasar seperti pengorek telinga besi.

Tahi telinga yang anda kenali bukanlah sebenarnya sisa yang patut anda buang. Biarkan sahaja ia di dalam lubang telinga anda kerana ia mempunyai fungsinya yang tersendiri. Betulkan yang biasa, biasakan yang betul.

Baca juga:

8 Perkara Yang Anda MESTI Tahu Sebelum Ambil Keputusan Untuk Tindik Telinga!

Tiap-tiap Hari Korek Telinga, Perlu Ke Bersihkan Telinga Selalu?

Tindik Telinga Bayi: Selamat atau Tidak?

Infeksi Telinga Pada Bayi: Punca, Simptom dan Rawatan

Telinga Capang Maksud Degil, Betul Ke? Bagaimana Ia Boleh Terbentuk?


Dalam Banyak Jenis Hepatitis, Jenis B Adalah Yang Paling Bahaya. Kenapa?

Rasanya ramai dalam kalangan kita semua sudah tahu bahawa penyakit Hepatitis B adalah berbahaya di antara jenisnya. Namun, adakah anda faham apa itu Hepatitis B?

Selain B, hepatitis juga mempunyai
 pelbagai jenis lain iaitu A, C, D dan E
 yang masing-masing menyebabkan kesan berlainan.

Namun di antara jenisnya, penyakit Hepatitis B dipercayai paling berbahaya! Kenapa?

Jom sama-sama kita semua ikuti artikel ini untuk tahu tentang apa itu Hepatitis B maksud nya dengan lebih mendalam lagi.

Untuk mendapatkan lebih banyak informasi tentang Kesihatan Seksual, anda boleh klik
di sini
.

Apa itu Hepatitis B?

Buat anda yang mungkin belum tahu, Hepatitis B maksud nya adalah sejenis penyakit yang berlaku akibat daripada jangkitan virus Hepatitis B (HBV) pada organ hati.

Sekiranya dijangkiti, ia akan meningkatkan risiko kalian
mengalami kegagalan organ hati
, kanser hati atau cirrhosis –
pembentukan parut kekal
 pada organ ini.

Ia mempunyai 2 kategori iaitu akut (jangka masa pendek) serta kronik (jangka masa panjang).

Penyakit ini akan menyebabkan
 gejala-gejala seperti berikut:

Sakit abdomen

Sakit sendi

Kencing keruh

Demam

Mual-mual

Muntah- muntah

Badan lemah

Sering penat

Hilang selera makan

Jaundis

Dalam kebanyakan kes, orang dewasa yang dijangkiti boleh pulih sepenuhnya dan apa itu hepatitis B ini adalah lebih berbahaya kepada kanak-kanak.

Apa punca penyakit Hepatitis B?

Apa itu Hepatitis B berpunca daripada virus Hepatitis B atau HBV.

HBV boleh tersebar
 dari satu individu ke individu yang lain melalui hubungan seksual di antara orang yang dijangkiti dan menggunakan jarum tanpa steril.

Darah yang berjangkit dan cecair badan lain (air mani, cecair faraj, susu ibu, air mata, air liur dan cecair pada luka terbuka) boleh menyebarkan virus ini.

Apa yang lebih membimbangkan adalah
HBV juga boleh disebarkan
 oleh ibu yang dijangkiti kepada bayi dalam kandungan mereka!

Persoalannya, kenapa ia dikatakan sebagai penyakit paling berbahaya di antara jenisnya? Sila teruskan membaca untuk tahu!

Benarkah Hepatitis B paling berbahaya di antara jenisnya?

Sebenarnya, kalian perlu tahu bahawa setiap jenis
Hepatitis sama ada A, B, C, D dan E
adalah berbahaya terhadap kesihatan individu.

Setiap jenis akan membawa simptom, komplikasi serta kaedah rawatan yang berbeza bergantung kepada tahap keterukan penderitanya.

Namun jenis B mungkin dikatakan paling berbahaya ekoran terdapat banyak kesan sampingan yang akan berlaku.

Selain menyebabkan gejala-gejala yang telah kami nyatakan di atas tadi, wujud beberapa lagi kesan sampingan
penyakit Hepatitis B
.

Tidak boleh menderma darah

Pertama sekali, kalian mungkin tidak lagi boleh untuk menderma darah meskipun telah pulih sepenuhnya daripada penyakit ini.

Ia berikutan virus penyebab penyakit ini boleh menjangkiti individu lain melalui penggunaan produk darah tercemar (mempunyai virus).

Meskipun telah pulih sepenuhnya, masih terdapat
kegusaran di mana virus tersebut
 masih wujud dalam darah dan risiko ini perlu dipertimbangkan.

Kesuburan akan terjejas

Menurut kajian yang dijalankan oleh Pertubuhan Kesihatan Sedunia (WHO), HBV dipercayai mampu mengurangkan
kualiti dan kuantiti sperma
 sebanyak 50%.

Dalangnya adalah disebabkan sejenis protein yang dikenali sebagai ‘Protein S’ yang wujud di dalam virus ini.

Disebabkan protein terbabit, lelaki tidak subur adalah lebih 1.6 kali ganda berbanding lelaki yang tidak menghidapinya.

Kesukaran untuk berkahwin

Menurut Dr. Sudeep Sodhi yang merupakan Konsultan dan Pakar Gastroenterologi dari Amerika Syarikat, penderita Hepatitis B
boleh berkahwin namun berisiko
 menyebarkan virus ini kepada pasangan.

Disebabkan itu, beliau menyarankan agar penghidapnya tidak berselindung dan berbohong sebaliknya memberitahu tentang kondisi kesihatan diri terlebih dahulu sebelum
memutuskan untuk berkahwin
.

Sekiranya anda sudah tahu apa itu Hepatitis B, jom segera dapatkan vaksin untuk memastikan kesejahteraan dan kesihatan anda serta orang di sekeliling okay!


Merokok Menjadikan Bibir Gelap

Tabiat merokok sememangnya diketahui terkenal dengan kesan yang memudaratkan kepada kesihatan. Merokok akan mendedahkan anda kepada asap yang dikaitkan dengan risiko yang tinggi untuk cenderung mendapat penyakit yang berbahaya. Selain itu, merokok juga mendatangkan kesan secara estetik kepada anda. Anda mungkin pernah mendengar hubung kait antara merokok dan bibir gelap, dan ia merupakan salah satu kesan estetik yang paling mudah untuk difahami dan kesan yang paling terkenal dalam kalangan perokok tegar.

Kesan merokok pada kulit dan membran mukus

Impak merokok tidak hanya menjejaskan kesihatan dalaman anda, tetapi kebanyakan bahan kimia yang terdapat dalam tembakau turut boleh mendatangkan kerosakan pada fizikal anda, khususnya pada kulit dan membran mukus anda. Tabiat merokok boleh menyebabkan berlakunya penuaan kulit pramatang, melambatkan proses penyembuhan luka, meningkatkan risiko jangkitan kulit serta beberapa masalah berkaitan kulit seperti psoriasis, hidradenitis suppurativa dan lupus erythematosus kulit (
cutaneous lupus erythematosus
).

Sebatian kimia yang terdapat di dalam tembakau menyebabkan tekanan kepada tisu dan saluran darah kecil. Dalam masa yang sama, akan berlaku pembentukan keradangan mikro di dalam saluran darah, yang boleh mengakibatkan oklusi iaitu penyumbatan atau penutupan saluran darah. Seterusnya, bekalan oksigen kepada kulit menjadi tidak mencukupi yang menyebabkan kematian tisu pada sekitarnya (
tissue ischaemia
) dan menjejaskan penampilan kulit.

Selain itu, tembakau juga akan mengurangkan tindak balas imun individu perokok dan mendorong enzim yang dipanggil ‘metallo-proteinase MMP-1’, yang berperanan menyebabkan kemerosotan kolagen. Seperti yang anda ketahui, kolagen adalah penting untuk mengekalkan integriti kulit dan membantu penampilan kulit lebih anjal dan tampak muda.

Merokok dan bibir gelap

Merokok bukan sahaja akan mengurangkan aliran darah ke bibir disebabkan pendedahan kepada tar dan nikotin yang akan menjadikan bibir kering dan berkedut, tetapi dalam masa yang sama mengubah warna bibir menjadi gelap. Hiperpigmentasi yang berlaku boleh menjadi kebimbangan estetik yang serius apabila warna gelap yang terjadi itu kelihatan tidak sama pada bibir dan gusi. Ia mungkin tampak seperti warna ungu, coklat gelap atau hitam.

Tompok berwarna coklat, yang kelihatan dalam mulut dipanggil ‘
smoker’s melanosis
’ dan akan terjadi pada 5 hingga 21.5% perokok. Hiperpigmentasi ini berlaku disebabkan rangsangan pengeluaran melanin, iaitu sebagai tindak balas terhadap pendedahan bahan kimia dalam tembakau serta ikatan melanin yang terdapat dalam sebatian asap tembakau. Hiperpigmentasi pada bibir dan gusi biasanya boleh dilihat pada perokok kronik. Oleh sebab ini, merokok dan bibir gelap adalah salah satu kesan estetik akibat merokok yang paling mudah dilihat, yang mana bagi sesetengah perokok merasakan ia sedikit mengganggu.

Apa yang boleh anda lakukan mengenai merokok dan bibir gelap?

Bibir seorang perokok boleh menjadi gelap dalam masa beberapa bulan atau tahun seseorang individu itu merokok. Jika anda menginginkan cara pantas untuk memperbaiki masalah bibir gelap ini, penggunaan lipstik berwarna merah pasti boleh membantu. Ia merupakan cara yang popular dan mudah untuk membantu menutup masalah bibir gelap kerana merokok.

Walau bagaimanapun, jika anda mencari ubatan untuk jangka masa panjang, terdapat dua perkara yang perlu anda titik beratkan; tabiat merokok dan cara penjagaan bibir anda. Selagi anda dapat merokok dalam jumlah yang sama setiap hari, bibir anda tidak akan dapat pulih seperti sedia kala. Cara yang terbaik adalah dengan berhenti merokok. Doktor boleh membantu dengan memberi preskripsi Terapi Penggantian Nikotin (NRT) untuk melawan keinginan merokok dan membantu anda berhenti secara beransur-ansur.

Apabila ia berkisar tentang perihal penjagaan bibir, anda boleh mencuba ubatan rumah atau mendapatkan bantuan profesional. Bantuan profesional sangat digalakkan jika anda berdepan dengan masalah bibir gelap yang teruk dan anda mencari jalan penyelesaian yang berkesan.

Anda boleh mencuba untuk membuat dan menggunakan masker bibir di rumah. Terdapat bukti yang menyatakan penggunaan masker yang mengandungi kunyit, lemon atau perahan air limau nipis boleh membantu mencerahkan bibir. Cuba gabungan campuran ini dengan satu atau lebih dengan minyak vitamin A atau E, sapukan di bibir dan biarkan ia selama 15 minit. Lakukannya sehari sekali. Anda juga boleh membeli topeng bibir yang dijual di farmasi.

Bantuan profesional di sini merujuk kepada rawatan penggunaan laser. Ia dilakukan secara profesional oleh ahli dermatologi atau pakar bedah, rawatan laser ini akan menumpukan kepada penggunaan cahaya jauh ke dalam lapisan kulit. Rawatan ini boleh digunakan untuk mengembalikan warna semula jadi bibir, menyasarkan bintik-bintik gelap, menyingkirkan melanin berlebihan, merangsang pengeluaran kolagen dan menghapuskan kedutan sekitar mulut.

Jika anda mempunyai sebarang masalah berkaitan dengan kesihatan atau kesan estetik akibat merokok, sila berjumpa dengan doktor anda untuk mendapatkan rawatan yang bersesuaian.

Hello Health Group
 tidak memberikan nasihat, diagnosis atau rawatan perubatan.

Anda juga boleh membaca:

Servis mQuit: Ini Caranya Anda Dapatkan Sokongan Berhenti Merokok! (Hari Tanpa Tembakau)

Bagaimana untuk Berhenti Merokok


Bolehkah Pesakit Positif Hepatitis B Berkahwin Dan Melakukan Seks? Ambil Tahu Berkaitannya Ini

Semua makhluk bernama manusia di dunia ini pasti mahu mempunyai pasangan dan berkahwin untuk meneruskan sulur galur keturunan mereka.

Disebabkan itu, jangan pelik bila kami kata bahawa
 setiap orang pasti ingin meneruskan perkahwinan meskipun mereka positif penyakit
 berbahaya.

Sebagai contoh, ada individu yang telah disahkan menghidapi hepatitis B namun tidak mahu melukakan dan meninggalkan pasangan mereka.

Apakah yang mereka perlu buat? Adakah mereka boleh berkahwin dengan pasangan? Jom ikuti artikel ini!

Apa itu hepatitis B?

Sebelum pergi dengan lebih mendalam lagi, wajarlah untuk kita tahu serba sedikit mengenai penyakit berbahaya ini terlebih dahulu.

Untuk pengetahuan anda, hepatitis B adalah sejenis penyakit yang berlaku akibat daripada jangkitan virus hepatitis B (HBV) pada organ hati.

Sekiranya terjangkiti, ia akan meningkatkan risiko kalian mengalami kegagalan organ hati, kanser hati atau cirrhosis – terbentuk parut kekal pada organ ini.

Bagaimana untuk tahu bahawa anda mungkin terkena penyakit ini? Perhatikan simptom berikut:

Sakit abdomen

Sakit sendi

Kencing keruh

Demam

Hilang selera makan

Selalu mual

Kerap muntah

Badan lemah

Sering penat

Kulit dan putih mata berubah menjadi kekuningan (jaundis)

Kalian harus ingat bahawa simptom-simptom ini mungkin akan muncul selepas 1 ke 4 bulan terkena jangkitan HBV.

Lebih membimbangkan, ada juga individu yang tidak menunjukkan sebarang simptom terutamanya kanak-kanak.

Dalam kebanyakan kes, orang dewasa yang terjangkiti boleh pulih sepenuhnya dan
hepatitis B ini adalah lebih berbahaya kepada kanak-kanak
.

Apakah cara untuk mengelaknya? Ya, anda tepat jika tahu ia mempunyai vaksin!

Bolehkah penderita hepatitis B berkahwin?

Berbalik kepada persoalan utama artikel ini iaitu bolehkah penderita penyakit ini berkahwin? Jawapan ringkasnya adalah
ya, anda boleh berkahwin
.

Malahan, perkahwinan juga mampu memberikan semangat dan teman buat mereka yang sedang menjalani rawatan.

Pun begitu, masih ada beberapa perkara yang penderita dan pasangan perlu utamakan untuk faktor keselamatan.

Menurut Dr. Sudeep Sodhi yang merupakan Konsultan dan Pakar Gastroenterologi dari Amerika Syarikat, penderita hepatitis B boleh berkahwin
 namun anda berisiko menyebarkan virus ini kepada pasangan
.

Disebabkan itu, beliau menyarankan agar anda tidak berselindung dan berbohong sebaliknya memberitahu tentang kondisi kesihatan kalian itu terlebih dahulu sebelum memutuskan untuk berkahwin.

Ini bertujuan bagi memastikan kalian berdua bersedia untuk melakukan langkah seterusnya yang sangat penting.

Apakah ia? Untuk pengetahuan anda, hepatitis B adalah penyakit yang boleh dicegah melalui vaksin!

Vaksin adalah jalan penyelesaiannya!

Penularan HBV boleh dicegah melalui vaksin dan ia boleh diambil walaupun sebelum kalian disahkan positif penyakit ini lagi.

Sekiranya belum ambil, anda mungkin perlu berjumpa doktor untuk melakukan ujian darah (HBsAg, HBsAb dan HBcAb total) terlebih dahulu.

Ini penting untuk mengetahui jika anda perlu atau tidak mengambil vaksinasi ini sebelum berkahwin.

Bagi mengelakkan ia berulang dan berlaku kepada anak anda pula, pastikan kalian membawa si kecil berjumpa doktor untuk suntikan vaksin terutamanya jika salah seorang daripada anda positif hepatitis B (HBsAg+).

Persoalannya, bagaimana jika pasangan anda belum boleh atau tidak boleh divaksinasi atas alasan tertentu?

Baiklah, pertama sekali kalian perlu tahu bahawa
hepatitis B adalah penyakit yang boleh berjangkit dari satu individu ke individu lain
 melalui titisan darah atau air dalam tubuh badan.

Disebabkan itu, adalah sangat penting untuk kalian berwaspada dengan ini terutamanya ketika bersenggama!

Antara langkah yang kalian boleh amalkan dalam rumah tangga adalah seperti berikut:

Lakukan seks dengan menggunakan kondom

Jangan berkongsi barangan peribadi bersama pasangan

Kerap bersihkan rumah dari sebarang darah atau air dari tubuh badan

Segera berjumpa doktor jika bimbang telah terjangkiti

Konklusinya, penderita hepatitis B masih boleh berkahwin dan meneruskan kehidupan seperti pasangan yang lain.

Pun begitu, kalian berdua dimestikan untuk mengambil vaksinasi untuk mencegah ia dari menular ke pasangan.

Sekiranya terdapat halangan di mana anda atau pasangan belum boleh atau tidak boleh mengambil suntikan vaksin atas alasan tertentu, lakukan petua yang kami senaraikan di atas tadi.

Untuk mendapatkan informasi lebih lanjut tentang apa itu hepatitis B, sila berkonsultasi dengan doktor anda ya!


Orang Lelaki Lebih Mudah Alami Badan Berbau? Ini 6 Cara Untuk Hapuskan Stigma!

Meskipun anda seorang lelaki, namun
masalah bau badan bukanlah suatu isu kecil
 yang boleh anda pandang enteng. Jika anda juga adalah antara mereka yang ada masalah sama, berikut cara hilangkan bau badan lelaki anda mesti cuba!

Untuk mendapatkan lebih banyak informasi tentang Kesihatan Lelaki, anda boleh klik
di sini.

Masalah bau badan akibat daripada peluh?

Sebelum pergi dengan lebih lanjut, adalah amat penting untuk kita semua tahu apa punca dan faktor risiko bau badan lelaki itu terlebih dahulu. Lazimnya,
masalah ini selalu sahaja dikaitkan dengan peluh
.

Seperti ramai sudah sedia maklum,
 peluh merupakan sejenis cecair yang akan keluar
 melalui liang pori kulit di saat individu melakukan aktiviti fizikal, cuaca panas atau semasa seseorang rasa gugup dan stres.

Untuk pengetahuan anda semua, peluh akan dihasilkan dan dikeluarkan oleh 2 jenis kelenjar utama yakni:

Kelenjar ekrin
 – Berada di sebahagian besar kulit dan akan mengeluarkan cecair yang terdiri daripada air dan garam untuk meneutralkan suhu tubuh badan.

Kelenjar apokrin
 – Berada di kawasan kulit yang berbulu seperti ketiak, ari-ari dan lain-lain. Fungsinya juga adalah sama dengan jenis kelenjar yang di atas tadi.

Umumnya, peluh yang keluar daripada kelenjar ekrin tidak berbau seperti pada wajah, tangan dan kaki. Pun begitu, peluh yang keluar daripada kelenjar apokrin pula mungkin menghasilkan bau kurang menyenangkan.

Kenapa? Ini ekoran peluh pada
kawasan seperti ketiak atau ari-ari
 itu mempunyai bulu serta tahap kelembapan yang sangat sesuai sebagai habitat bakteria. Apabila peluh bercampur dengan bakteria, ia akan mula berbau.

Kenapa orang lelaki mungkin lebih berbau?

Sebenarnya, adalah tidak adil untuk kita pukul rata kata lelaki itu lebih berbau berbanding wanita kerana ia mungkin kurang tepat.
Masalah bau badan ini tidak wajar dikaitkan
 dengan sesuatu jantina itu sahaja.

Sebaliknya, masalah ini turut boleh terjadi kepada golongan perempuan yang mungkin memiliki karakteristik hampir seperti seorang lelaki di mana mereka mempunyai tubuh badan lebih berbulu lantas berbau.

Dalam pada itu, faktor penghasilan dan rembesan hormon secara semula jadi di dalam tubuh badan lelaki juga
adalah antara dalang masalah bau badan
 yang agak mustahil untuk dicegah atau dirawat.

Persoalannya, bagaimana pula cara hilangkan bau badan yang para lelaki boleh cuba amalkan di rumah?

Cara hilangkan bau badan, khusus untuk lelaki!

Penat diejek orang sekeliling gara-gara badan yang berbau, mungkin beberapa petua berikut boleh membantu:

Cara hilangkan bau badan #1. Kerap mandi

Pertama dan paling penting,
 anda perlu mandi dengan lebih kerap
 sekurang-kurangnya 2 kali sehari siang dan malam!

Ketika mandi juga, anda boleh menggunakan
produk hilangkan bau badan
seperti sabun atau syampu antibakteria agar dapat mengurangkan risiko bakteria merebak dan menetap di tubuh badan anda.

#2. Keringkan badan dengan betul

Selepas mandi pula,
keringkan badan dengan kain tuala
 hingga ia benar-benar kering. Alasannya, bakteria lebih gemar hidup di kawasan kulit lembap terutama di celah-celah tubuh yang agak tersembunyi.

#3. Gunakan deodoran yang tepat

Kemudian,
gunakan deodoran atau
antiperspirant
lebih-lebih lagi di bawah lengan anda. Selain mengurangkan ketiak anda berpeluh, ia juga mampu meminimumkan bau ketiak gara-gara bulu dan bakteria.

Baca lagi artikel berkaitan:

Ini Rupanya Punca Ketiak Bau Hangit! Jangan Salahkan Deodoran

Pakai Deodoran & Anti-Perspirant Boleh Sebabkan Kanser? Adakah Ia Fakta @ Mitos?

Risau Nak Pakai Deodoran Pada Ketiak, Benarkah Ia Penyebab Kanser Payudara?

#4. Elakkan memakai baju sudah terpakai

Mungkin sudah lumrah kebanyakan orang lelaki
, baju yang digantung masih boleh dipakai asalkan ia nampak bersih. Ia hanya akan membuat baju itu penuh dengan peluh lama lantas memicu bau busuk.

Sebaiknya, segera cuci baju selepas pakai dan hanya pakai pakaian yang bersih tatkala di dalam atau luar rumah ya?

Cara hilangkan bau badan #5. Cukur bulu

Menurut kajian terbitan
Journal of Cosmetic Dermatology
, mencukur bulu mampu membantu mencegah bau badan!

Ini kerana kulit bebas atau kurang bulu
 itu adalah jauh lebih mudah untuk dibersihkan dan dikeringkan sekali gus merendahkan risiko untuk bakteria tinggal di sana. Kesannya, masalah bau badan boleh hilang.

#6. Pastikan diet pemakanan anda ideal

Cara hilangkan bau badan terakhir pula adalah pastikan anda
mengamalkan diet pemakanan ideal
 kerana ada beberapa jenis makanan yang menyebabkan masalah tubuh berbau termasuk minuman berkafein dan beralkohol.

Selain itu, beberapa jenis sayur seperti bawang dan brokoli serta makanan berempah turut menyumbang masalah sama.

Konklusinya,
orang lelaki pun kena jaga kebersihan
 agar keselesaan dan kesihatan anda berada pada tahap tinggi. Jika anda ada sebarang persoalan lebih lanjut, berjumpalah doktor untuk konsultasi.


Asyik Isteri Saja 'Cegah' Kehamilan, Kini Kontrasepsi Lelaki Pertama Bakal Dilancar! Suami, Sanggup Tak?

Setiap kali berbicara tentang kontrasepsi lelaki, sudah pasti kita akan membayangkan atau mencadangkan
kondom
, bukan? Namun, baru-baru ini ada kajian terkini yang mengatakan lelaki tidak perlu lagi untuk menggunakan alat pengawalan kelahiran yang melecehkan ini kerana sudah wujud kaedah baru! Jom ikuti artikel ini.

Kontrasepsi & lelaki

Secara umumnya, usaha perancangan keluarga selalu sahaja dikaitkan dengan kaum wanita. Di Amerika, 99% wanita dilaporkan pernah atau sedang menggunakan alat pengawalan kelahiran dengan tujuan untuk merancang keluarga bersama pasangan mereka.

70% daripada jumlah itu menggunakan kontrasepsi yang tidak kekal, termasuklah penggunaan pil, implan, cincin atau IUCD. 22% daripada jumlah itu pula menjalankan prosedur pensterilan tiub (
tubal ligation
). Selebihnya, pasangan lelaki mereka yang menjalani prosedur pensterilan.

Kaedah pengawalan kelahiran yang dinyatakan di atas sudah dilakukan oleh manusia bertahun lamanya. Pun begitu, akan wujud kesan sampingannya terhadap wanita. Antaranya, berat badan meningkat, jerawat merebak, payudara membengkak, ‘mood swings’ dan berlaku pendarahan pada faraj di antara waktu datang bulan.

Ini menunjukkan bahawa kaum Hawa sudah banyak menderita demi merancang keluarga bersama pasangan. Jadi, adakah terdapat kontrasepsi untuk kaum Adam yang mungkin kurang atau tidak wujud sebarang kesan sampingan?

Kajian terbaharu di India

Seorang saintis dari India, Dr Sujoy Kumar Guha, telah mengusahakan kontrasepsi terkini untuk lelaki selama 37 tahun lamanya. Ia bukanlah sejenis alat untuk dipakai atau pil untuk ditelan. Namun, ia dicipta sebagai satu ubat untuk disuntik ke testis lelaki bertujuan menyekat atau menghalang pergerakan
sperma
 ke zakar.

Menurut Dr RS Sharma, saintis yang turut serta dalam membangunkan alat pengawalan kelahiran terbaharu ini menyatakan kaedah ini mampu bertahan dan berfungsi selama 13 tahun selepas ia disuntik. Menurutnya lagi, produk tersebut telah siap dan hanya menunggu pengesahan dari badan pengawalan ubat di negara itu sebelum dipasarkan.

Adakah ia mempunyai kesan sampingan?

Di Amerika, alat pengawalan kelahiran seperti ini sudah beberapa kali menjalani ujian klinikal. Namun, kebanyakannya gagal dan tidak berjaya dipasarkan kerana terdapat banyak kesan sampingan, hampir sama seperti yang dialami oleh wanita.

Akan tetapi, alat kontrasepsi terbaharu ini telah dicuba oleh pasukan Indian Council of Medical Research (ICMR) dan hasilnya agak memuaskan. Seramai 303 lelaki telah disuntik dengan ubat ini dan 97.3% daripada jumlah ini menunjukkan bahawa ia efektif dalam menyekat atau menghalang sperma tanpa menunjukkan sebarang kesan sampingan.

“
Produk ini boleh dikatakan sebagai kontrasepsi lelaki pertama di dunia jika berjaya dipasarkan”, kata Dr Sharma.

Halangan terakhir sebelum produk ini dipasarkan ke seluruh negara adalah pengesahan dari US Food and Drug Administration (FDA). Jika usaha ini berjaya, usaha pengawalan kelahiran bukan sahaja terletak pada wanita lagi, lelaki juga perlu memainkan peranannya!

Konklusi

Kesimpulannya, lelaki mungkin tidak lagi memerlukan kondom jika produk ini berjaya mencapai tahap badan regulasi sebelum dipasarkan ke seluruh dunia. Ia sudah pasti merupakan berita baik buat kaum lelaki, bukan? Selepas ini, anda tidak perlu lagi bersusah-payah membeli dan memakai kondom setiap kali sebelum melakukan hubungan seks bersama pasangan. Jimat wang dan masa!

Hello Health Group
 tidak menyediakan nasihat perubatan, diagnosis, atau rawatan.


Untungnya Ada Indoor Plant Dalam Rumah, Ia Bantu Memperbaiki Emosi & Buat Anda Rasa Lebih Tenang!

Sekarang ini kalau masuk
mall,
 boleh nampak banyak kiosk yang menjual pokok atau tumbuhan yang kecil dan sesuai untuk diletakkan dalam rumah. Tapi elok ke ada tanaman rumah ini?

Adakah
indoor plants
berfungsi sebagai terapi hijau?

Tanaman rumah sebagai terapi hijau

Jika dahulu tumbuhan biasanya dilihat di kawasan luar rumah, namun kini semakin ramai yang menjadikan
indoor plants
sebagai salah satu perkara wajib ada di dalam rumah. Apakah kelebihannya?

Perangsang emosi

Meletakkan tumbuhan yang mempunyai bau seperti
peppermint
 dikatakan dapat meningkatkan memori dan tahap kewaspadaan. Aroma sitrus pula boleh memperbaiki emosi dan meningkatkan kadar
norepinephrine
,
 kimia dalam otak yang dikaitkan dengan emosi dan tingkah laku.

Jadi letakkanlah tanaman rumah dalam kediaman untuk membantu meningkatkan produktiviti anda.

Penghapus tekanan

Tanpa mengira jenis tumbuhan atau
indoor plants
 yang diletakkan sama ada di ruang pejabat mahupun di rumah, semestinya ia
 dapat mengurangkan tekanan yang dialami.

Dalam kajian yang dilakukan oleh
Department of Horticulture and Landscape
 di
Washington State University
 mendapati pekerja yang
melakukan tugas melibatkan komputer akan mengalami penurunan dalam tekanan darah sistolik
 apabila terdapat tumbuhan yang ditambah dalam kawasan persekitaran.

Keadaan ini sekali gus dapat meningkatkan tumpuan dan tahap pemerhatian.

Air-purifying

Tanpa kita sedar, terdapat toksin yang dilepaskan oleh produk atau barangan yang terdapat dalam rumah.
Formaldehyde
 boleh dijumpai pada permaidani, gam, cat dan pelbagai barangan lain.

Trichloroethylene
 pula biasanya berada pada bahan penghilang cat, produk pembersih permaidani dan pelekat. Manakala
benzene
pula terdapat pada barangan seperti plastik, serat sintetik, pelincir, getah dan racun serangga.

Terdapat beberapa pokok terapeutik yang boleh
membantu membersihkan udara yang anda sedut daripada bahan kimia
 ini antara spesis tumbuhan yang popular adalah seperti:

Philodendron

Peace Lily

Aloe Vera

Snake Plant
(aka Lidah Mak Mertua)

Spider Plant

Boston Fern

Chrysanthemums

Weeping Fig

English Ivy

Gerbera Daisy

Bamboo Palm

Asparagus Fern

Rubber Plant

Lucky Bamboo

Trend semasa

Meletakkan tanaman rumah boleh dilihat sebagai satu trend semasa yang sedang mendapat permintaan tinggi.

Selain berfungsi sebagai terapi stres,
 ia juga bertujuan sebagai hiasan untuk menambahkan seri persekitaran dalam rumah.

Jadi bila dalam keadaan tertekan, tengok tumbuhan hijau dalam rumah, dapatlah redakan hati ‘tu’. Rumah berseri, hati pun tak sakit.

Kebaikan lain yang boleh diperolehi dengan meletakkan pokok dalam rumah adalah:

Membantu pernafasan lebih baik

Menjadikan sesuatu ruang di dalam rumah lebih selesa

Baik untuk perkembangan mental

Memberikan anda kepuasan

Membantu melupakan tekanan yang dialami

Meningkatkan produktiviti diri

Mempercepatkan proses penyembuhan

Meningkatkan penjagaan terapeutik

Bergantung kepada kesesuaian

Jika anda berminat untuk meletakkan tanaman rumah, perkara yang paling utama adalah untuk memastikan kesesuaian sesuatu jenis tumbuhan itu.

Dalam masa yang sama, jangan pula meletakkan terlalu banyak tumbuhan sehingga menyesakkan keadaan di dalam rumah. Tambah stres ‘pulak’ nanti. Seeloknya dalam lima hingga enam jenis tanaman hiasan.

Pastikan anda tidak mengabaikan aspek penjagaan dan penyelenggaraannya. Jangan ingat letak dalam rumah, tanaman tersebut ‘tak’ perlukan air pulak.

Anda mungkin berminat untuk membaca artikel:

Alahan Debunga: Adakah Ia Berbahaya?

5 Cara Melawan Tekanan Dan Kekal Cergas

Berdasarkan Kajian, Pencemaran Udara Boleh Jadi Pembunuh Senyap Kehamilan

Kelapa: Tumbuhan Terkenal Pelbagai Guna dan Kesan Sampingannya

Pernahkah Anda Dengar Mengenai ‘Manusia Pokok’?


Mencegah Lebih Baik Dari Merawat, Kenali 7 Punca Strok Yang Ramai Belum Tahu!

Apakah punca penyakit strok?
 Strok berlaku apabila salur darah
 di dalam otak tersumbat.

Sel-sel otak seterusnya tidak mendapatkan oksigen yang mencukupi sehingga menganggu fungsi otak.

Namun, keadaan ini tidak berlaku dalam satu malam.

Ia memakan masa bertahun-tahun sebelum saluran darah tersebut boleh tersumbat dan menyebabkan strok.

Oleh itu,
pesakit strok kemungkinan tidak sedar
 akan keadaan saluran darah mereka yang semakin sempit sehingga serangan strok berlaku.

Jadi, sangat penting untuk mengenali punca penyakit strok agar pencegahan awal dapat dibuat.

Untuk mendapatkan lebih banyak informasi tentang Kesihatan Otak dan Saraf, anda boleh klik
di sini
.

7 punca penyakit strok yang anda tidak sedar

1. Masalah darah tinggi

Hipertensi adalah punca strok
 yang utama. Jika tekanan darah melebihi 140/90, risikonya adalah tinggi.

Tekanan yang tinggi boleh membuatkan salur darah pecah menyebabkan strok hemoragik.

Dalam jangka masa panjang, keadaan kesihatan ini juga mampu merosakkan dinding salur darah.

Kecederaan pada dinding salur darah mengganggu fungsi normalnya. Ini boleh membawa kepada penebalan pada dinding sehingga menjadikan ia sempit.

2. Kondisi kencing manis

Pesakit diabetes adalah 1.5 kali lebih berisiko mendapat strok berbanding orang biasa.

Tambahan pula,
kebiasaannya pesakit diabetes juga
 mempunyai tekanan darah tinggi dan terlebih berat badan, menjadikan mereka lebih berisiko tinggi.

Punca strok 3. Merokok

Nikotin di dalam rokok
 meningkatkan tekanan darah.

Asap rokok juga menyebabkan lemak terkumpul di dalam salur darah, khususnya salur darah utama di tengkuk yang menghubungkan jantung dengan otak.

Selain itu, darah juga menjadi semakin likat dan mudah beku.

Berjaga-jaga dengan rokok
secondhand
. Ia juga boleh memberikan kesan yang sama.

#4 Berat badan yang berlebihan

Terdapat satu sindrom yang disebut sebagai sindrom metabolik. Antara ciri-cirinya adalah:

Tekanan darah tinggi

Glukosa darah tinggi

Lemak berlebihan di pinggang

Kadar
kolesterol dan trigliserida tinggi

Mereka yang mengalami sindrom ini berisiko mendapat beberapa penyakit
termasuk kondisi jantung, strok
 dan diabetes.

Punca strok 5. Ubat

Sesetengah ubat seperti pencair darah (contohnya heparin) yang
digunakan untuk mencegah darah beku
 boleh meningkatkan risiko punca penyakit strok melalui pendarahan otak.

Kajian juga menemui bahawa terapi hormon untuk wanita menopaus meningkatkan risiko strok.

6. Umur

Meskipun strok boleh berlaku
 di semua peringkat umur, orang berumur lanjut lebih berisiko. Selepas umur 55, risikonya bertambah dua kali ganda setiap 10 tahun.

#7 Jantina

Secara amnya,
lelaki lebih kerap mengalami strok
 berbanding wanita. Namun, wanita lebih cenderung mendapat strok pada usia lebih tua, menjadikan mereka lebih susah untuk sembuh.

Selari dengan peribahasa keramat di dalam perubatan am, “mencegah itu lebih baik daripada merawat,” mulakan langkah pertama untuk memanjangkan
jangka hayat penyakit stroke
 hari ini!